qundao/data-zh-poetry huggingface dataset:
添字浣溪沙·山花子·雪态冰姿好似伊
作者：无名氏
朝代：宋
体裁：词

雪态冰姿好似伊。料应尝笑水仙迟。驿使初传芳信早，赏佳期。暗想花神多巧妙，黏酥缀玉压纤枝。粉面临鸾宜月殿，整妆时。
清平乐
作者：无名氏
朝代：宋
体裁：词

寒溪过雪。梅蕊春前发。照影弄姿香苒苒，临水一枝风月。梦游髣髴仙乡。绿窗曾见幽芳。事往无人共说，愁闻玉笛声长。
清平乐·天潢佳气
作者：无名氏
朝代：宋
体裁：词

天潢佳气。锺作人间瑞。坐对满堂珠玉贵。此日还当周晬。手持金印金戈。知他壮志如何。将相终须大用，姓名早掇巍科。
清平乐·寒溪过雪
作者：无名氏
朝代：宋
体裁：词

寒溪过雪。梅蕊春前发。照影弄姿香苒苒，临水一枝风月。梦游仿佛仙乡。绿窗曾见幽芳。事往无人共说，愁闻玉笛声长。
清平乐·真主玉历成康
作者：无名氏
朝代：宋
体裁：词

真主玉历成康。德睿宁安国中良。时和岁丰稔，民阜乐、何情泚，瑞木呈日五色，月华重有光。更羽鹤来仪凤凰。万邦乡。齐供明皇。祝遐龄、圣寿无疆。
清平乐·贺人娶宗女
作者：无名氏
朝代：宋
体裁：词

繁弦急管。喜色门阑满。应是雀屏曾中选。新近东床禁脔。功名有分非难。休因女婿求官。幸与嫦娥为伴，直须仙桂新攀。
清平乐·贺友人生双女
作者：无名氏
朝代：宋
体裁：词

梅兄梅弟。桃姊并桃妹。争似月临双女位。吉梦重占蛇虺。小乔应嫁周郎。云英定遇裴航。会有九男事帝，谁夸七子成行。
清平乐·贺赵宅子晬
作者：无名氏
朝代：宋

天潢佳气。钟作人间瑞。坐对满堂珠玉贵。此日还当周晬。手持金印金戈。知他壮志如何。将相终须大用，姓名早掇巍科。
清平乐·风不定
作者：无名氏
朝代：宋
体裁：词

风不定。舞碎海棠红影。数点雨声池上听。湿尽一庭花冷。倚阑多少心情。轻寒未放春晴。谁管天涯憔悴，楚乡又过清明。
清平令破子·清平乐·满庭罗绮流粲
作者：无名氏
朝代：宋
体裁：词

满庭罗绮流粲。清朝画楼开宴。似初发芙蓉正烂熳。金尊莫惜频劝。近看柳腰似折。更看舞回流雪。是欢乐、宴游时节。且莫催、欢歌声阕。
渔家傲
作者：无名氏
朝代：宋
体裁：词

我有光珠无买价。光明常照芝田下。更无之乎并者也。知音寡。世间谁是能行者。一万精光神守舍。四百四病都齐罢。透出火龙归造化。回仙驾。更无一点尘随马。
渔家傲
作者：无名氏
朝代：宋

蕙死兰枯篱菊槁。返魂香入江南早。竹外一枝斜更好。谁解道。只今惟有东坡老。去岁花前人醉倒。酒醒花落嫌人扫。人去不来春又到。愁满抱。青山一带连芳草。精养灵根神守气。天然子母何曾离。昼夜六时长在意。三田内。温温天地中和水。十二楼前白雪腻。九宫台畔黄芽遂。日月山头朝上帝。神光起。腾身直出烟霄外。
渔家傲·四首
作者：无名氏
朝代：宋
体裁：词

至道不遥只在迩。毫厘差失如千里。道是难求元却易。如相契。一超直入如来地。水火交时为既济。三尸六贼都回避。只此长生仍久视。身口意。化成一点冲和气。
渔家傲·我有光珠无买价
作者：无名氏
朝代：宋
体裁：词

我有光珠无买价。
光明常照芝田下。
更没之乎并者也。
知音寡。
世间谁是能行者。
一万精光浑守舍。
四百四病都齐罢。
透出火龙归造化。
回仙驾。
更无一点尘随马。
渔家傲·神是性兮气是命
作者：无名氏
朝代：宋
体裁：词

神是性兮气是命。神不外驰气自定。幸有崔公入药镜。如究竟。全真固蒂归根静。主客内明方外应。灵台粲发天光莹。两个壶中一片景。急修省。莫待临渴去掘井。
渔家傲·精养灵根神守气
作者：无名氏
朝代：宋
体裁：词

精养灵根神守气。天然子母何曾离。昼夜六时长在意。三田内。温温天地中和水。十二楼前白雪腻。九宫台畔黄芽遂。日月山头朝上帝。神光起。腾身直出烟霄外。
渔家傲·至道不遥只在迩
作者：无名氏
朝代：宋
体裁：词

至道不遥只在迩。
毫厘差失如千里。
道是难来元却易。
如相契。
一超直入如来地。
水火交时为既济。
三尸六贼都回避。
只此长生仍久视。
身口意。
化成一点冲和气。
渔家傲·蕙死兰枯篱菊槁
作者：无名氏
朝代：宋
体裁：词

蕙死兰枯篱菊槁。返魂香入江南早。竹外一枝斜更好。谁解道。只今惟有东坡老。去岁花前人醉倒。酒醒花落嫌人扫。人去不来春又到。愁满抱。青山一带连芳草。
渔家傲·轻拍红牙留客住
作者：无名氏
朝代：宋
体裁：词

轻拍红牙留客住。韩家石鼎联新句。珍重龙团并凤髓。君王与。春风吹破黄金缕。往事不须凭陆羽。且看盏面浓如乳。若是蓬莱鳌稳负。知何处。玉川一枕清风去。
渔家傲·雪点江梅才可可
作者：无名氏
朝代：宋
体裁：词

雪点江梅才可可。梅心暗弄纤纤朵。疑是月娥庭下过。仙翘亸。云衫密缀真珠颗。玉斝金瓯连臂坐。芳辰莫把离魂挫。一曲绣筵娇婀娜。情无那。阳关声里樱桃破。
游月宫令·当今圣主座龙楼
作者：无名氏
朝代：宋
体裁：词

当今圣主座龙楼，圣寿应天长，实钱喷香烟，玄宗游月宫。海晏河清，盛朝侍，群臣喜呼万岁，万人民，开乐业，愿吾皇、增福寿。
游象耳山
作者：无名氏
朝代：宋

水似青萝带，山如碧玉环。
池蛙鸣聒聒，林鸟语关关。
松桧盘高盖，藤萝引翠鬟。
倚栏无一语，何以慰幽閒。
游象耳山
作者：无名氏
朝代：宋

水似青萝带，山如碧玉环。池蛙鸣聒聒，林鸟语关关。松桧磐高盖，藤萝引翠鬟。倚栏无一语，何以慰幽閒。
湘灵瑟·霜风摧兰
作者：无名氏
朝代：宋
体裁：词

霜风摧兰。银屏生晓寒。淡扫眉山。脸红殷。潇湘浦，芙蓉湾。相思数声哀叹。画楼尊酒闲。
满庭芳
作者：无名氏
朝代：宋
体裁：词

五㪷相逢，千钟一饮，古今乐事无过。香生银瓮，浮蚁浴春波。潋滟光凝盏面，轻风皱、浅碧宫罗。乘欢处，倾罍痛饮，珠贯引清歌。云何。君不饮，良辰美景，聚少离多。怎忍放春风，容易蹉跎。但愿一樽常共，花阴下、急景如梭。须沉醉，雕鞍归去，争看醉颜酡。
满庭芳
作者：无名氏
朝代：宋

五斗相逢，千钟一饮，古今乐事无过。香生银瓮，浮蚁浴春波。潋滟光凝盏面，轻风皱、浅碧宫罗。乘欢处，倾罍痛饮，珠贯引清歌。云何。君不饮，良辰美景，聚少离多。忍怎放春风，容易蹉跎。但愿一樽常共，花阴下、急景如梭。须乘醉，雕鞍归去，争看醉颜酡。
满庭芳
作者：无名氏
朝代：宋

凤阁祥烟，龙城佳气，明禋恭谢时丰。绮罗争看，帘幕卷南风。十里仙仪宝仗，暖红翠、玉碾玲珑。銮回也，箫韶缓奏，声在五云中。千官，迎万乘，丝纶叠叠，锦绣重重。听鸣槊辇路，宴罢鳌宫。瞻仰天颜有喜，君恩霈、寰宇雍容。生平愿，洪基巩固，圣寿永无穷。
满庭芳
作者：无名氏
朝代：宋

柳眼花心，此夜欢会。
满庭芳
作者：无名氏
朝代：宋
体裁：词

桐叶霜乾，芦花风软，晚来一色清秋。
碧天无际，良夜月明楼。
瑞应长庚入梦，锺奇秀、特座贤侯。
堪夸处，雄姿英发，连箭射双雕。
回头。
思往事，皂囊三进，豪气冲牛。
记前回凤诏，空下南州。
冷笑浮云坠甑，鲈鱼美、归老扁舟。
祝君寿，青山不尽，绿水自悠悠。
满庭芳
作者：无名氏
朝代：宋

若论风流，无过圆社，拐肷蹬蹑搭齐全。门庭富贵，曾到御帘前。灌口二郎为首，赵皇上、下脚流传。人都道、齐云一社，三锦独争先。花前。并月下，全身绣带，偷侧双肩。更高而不远，一搭打秋千。球落处、圆光肷拐，双佩剑、侧蹑相连。高人处，翻身佶料，天下总呼圆。十二香皮，裁成圆锦，莫非年少堪收。绿杨深处，恣意乐追游。低拂花梢慢下，侵云汉、月满当秋。堪观处，偷头十字拐，舞袖拂银钩。肩尖，并拐搭，五陵公子，恣意忘忧。几回沈醉，低筑傍高楼。虽不遇文章高贵，分左右、曾对王侯。君知否，闲中第一，占断是风流。
满庭芳
作者：无名氏
朝代：宋
体裁：词

青幄高张，琼枝巧缀，万颗香染红殷。绛罗衣润，疑是火燃山。白玉钗头试篸，黄金带、奇巧工钻。题评处，仙家异种，分付在人间。年年。输帝里，欢呼内监，妆点金盘。况曾得真妃，笑脸频看。炎岭当时奏曲，风流命、乐府名传。凭谁道、移归禁苑，长使近天颜。
满庭芳·一向沉空
作者：无名氏
朝代：宋

一向沉空，偏枯着静，痴人枉费工夫。磨砖作镜，缘木欲求鱼。见月何须用指，观花悟、总是真如。聪明士，随机解物，无愠无愉。为仙为佛事，不增不减，非实非虚。露堂堂，光赫赫，一颗神珠。混俗凝然不染，居众处、尘法难拘。知常用，巍巍荡荡，何所不虚无。
满庭芳·五斗相逢
作者：无名氏
朝代：宋
体裁：词

五斗相逢，千锺一饮，古今乐事无过。香生银瓮，浮蚁浴春波。潋滟光凝盏面，轻风皱、浅碧宫罗。乘欢处，倾罍痛饮，珠贯引清歌。云何。君不饮，良辰美景，聚少离多。忍怎放春风，容易蹉跎。但愿一樽常共，花阴下、急景如梭。须乘醉，雕鞍归去，争看醉颜酡。
满庭芳·今日荣华
作者：无名氏
朝代：宋

今日荣华，前生福善，悟来更好重修。百年光景，生灭水浮沤。贩骨无休歇，劝未尽、又遭愁。然嗟人世，忙忙造业，几个肯抽头。清闲归物外，逍遥独步，身内闲搜。把汞铅颠倒，性月如秋。直待功成行满，超三界、永列仙俦。乘云去，真容不朽，免再卧荒丘。
满庭芳·似篾身材
作者：无名氏
朝代：宋
体裁：词

似篾身材，纤腰一捻，新来消瘦如削。
满庭芳·光芒
作者：无名氏
朝代：宋
体裁：词

光芒。
长万丈，司空见惯，应谓寻常。
……仍传□、儋崖父老，只候蔡元长。
满庭芳·共庆清朝
作者：无名氏
朝代：宋
体裁：词

共庆清朝，四时欢会，贺筵开会集佳宾。风流鼓板，法曲献仙音。鼓笛令、无双多丽，十拍板、音韵宣清。文序子，双声叠韵，有若瑞龙吟。当筵，闻品令，声声慢处，丹凤微鸣。听清风八韵，打拍底、更好精神。安公子、倾杯未饮，好女儿、齐隔帘听。真无比、最高楼上，一曲称人心。
满庭芳·其二
作者：无名氏
朝代：宋

十二香皮，裁成圆锦，莫非年少堪收。绿杨深处，恣意乐追游。低拂花梢慢下，侵云汉、月满当秋。堪观处，偷头十字拐，舞袖拂银钩。肩尖，并拐搭，五陵公子，恣意忘忧。几回沈醉，低筑傍高楼。虽不遇文章高贵，分左右、曾对王侯。君知否，闲中第一，占断是风流。
满庭芳·兽炉烟断
作者：无名氏
朝代：宋
体裁：词

兽炉烟断，残烛照庭帏。
满庭芳·凤阁祥烟
作者：无名氏
朝代：宋
体裁：词

凤阁祥烟，龙城佳气，明禋恭谢时丰。绮罗争看，帘幕卷南风。十里仙仪宝仗，暖红翠、玉碾玲珑。銮回也，箫韶缓奏，声在五云中。千官，迎万乘，丝纶叠叠，锦绣重重。听鸣矟辇路，宴罢鳌宫。瞻仰天颜有喜，君恩霈、寰宇雍容。生平愿，洪基巩固，圣寿永无穷。
满庭芳·十二香皮
作者：无名氏
朝代：宋
体裁：词

十二香皮，裁成圆锦，莫非年少堪收。绿杨深处，恣意乐追游。低拂花梢慢下，侵云汉、月满当秋。堪观处，偷头十字拐，舞袖拂银钩。肩尖，并拐搭，五陵公子，恣意忘忧。几回沈醉，低筑傍高楼。虽不遇文章高贵，分左右、曾对王候。君知否，闲中第一，占断是风流。
满庭芳·千里旌麾
作者：无名氏
朝代：宋

千里旌麾，万家灯火，晓来气霭佳瑞。
宝猊烟里，龟甲锦屏张。
尽道蓬莱仙瑞世，九霄外、鸣玉飞香。
阴功着，恩疏三品，金诰久弥芳。
华堂。
丝管□，金樽齐捧，百拜称觞。
看绕庭兰玉，济济成行。
占尽人间五福，壶中景、日月偏长。
春难老，芳瞳发秀，千岁寿宁康。
满庭芳·命似清风
作者：无名氏
朝代：宋

命似清风，性如朗月，莹然独见辉辉。灵光普照，何日不归依。常在无明之处，任升腾、斗转星移。通真理，不无不有，动静应神机。其间多少事，皆是方寸，或是或非。在人人运用，志见高低。悟者头头皆是，未明时、处处皆迷。修真士，观天行道，功满步云归。
满庭芳·嘲蔡京
作者：无名氏
朝代：宋
体裁：词

光芒。长万丈，司空见惯，应谓寻常。仍传□、儋崖父老，祗候蔡元长。
满庭芳·嘲蔡京
作者：无名氏
朝代：宋

减字木兰光芒。长万丈，司空见惯，应谓寻常。……仍传□、儋崖父老，祗候蔡元长。
满庭芳·威策冰河
作者：无名氏
朝代：宋
体裁：词

威策冰河，兵严玉帐，济时人在壶天。
妙龄谈笑，图画上凌烟。
但见勋书鼎鼐，谁知道、名列高仙。
风云会，钩陈羽卫，绿鬓映貂蝉。
绵绵。
流庆远，芝兰秀发，折桂争先。
占盛一门，文武更双全。
已饵琼英绛雪，灵龟寿、何止千年。
年年看，笙歌丛里，金盏侧垂莲。
满庭芳·寿丞相出守六月十三
作者：无名氏
朝代：宋
体裁：词

喜镇龙藩，厌调金鼎，薄言衣锦为荣。天生申甫，欣对此良辰。自是神清气爽，风姿潇洒却炎蒸。称觞日，双叶翠蓂，犹未展尧庭。帲幪知有赖，国家柱石，须待扶倾。暂留公燕逸，抚及瓯闽。君念旧人共政，即环召、再秉钧衡。平章了，佑王万岁，齐寿永康宁。
满庭芳·寿安抚
作者：无名氏
朝代：宋
体裁：词

北斗璇魁，南闽元帅，西清真地行仙。东林白社，依约认前缘。霞洞天台万叠，记当时、秀减山川。三生梦，岩公宝刻，云锁石桥边。时度御炉吹雾，宫烛传烟。望图中家庆，朱紫蝉联。入见辕门佳节，到新春、长是开筵。明年看，五云深处，黄发映貂蝉。
满庭芳·寿干官五月十五日
作者：无名氏
朝代：宋
体裁：词

梅雨初晴，时当夏五，一轮桂魄方圆。平山毓秀，间世产英贤。那更椿庭戏彩，祗觞处、簇拥神仙。荷囊紫，朱幡辉映，新渥又兰孙。山阴，方借径，结知当路，荐剡争先。况湖襄输转，赏秩新颁。更喜两飞漕鹗，魁兰省、首听胪传。丹墀上，屏分云母，鲁后与周前。
满庭芳·寿真玉堂四月十九
作者：无名氏
朝代：宋
体裁：词

仙吕已生，真才方产，较迟五日差强。谁知天意，孕秀待储祥。秋水精神玉骨，向妙龄、富妙文章。高轩过，儒林独步，腾踏趁飞黄。玉堂。金马客，蓬莱事业，花掖圭璋。更词科卓冠，时号无双。大展经纶有日，须恬退、待趣曹装。称觞处，西山风月，南极老人昌。
满庭芳·寿硕人
作者：无名氏
朝代：宋
体裁：词

千里旌麾，万家灯火，晓来气霭佳瑞。宝猊烟里，龟甲锦屏张。尽道蓬莱仙瑞世，九霄外、鸣玉飞香。阴功著，恩疏三品，金诰久弥芳。华堂。丝管□，金樽齐捧，百拜称觞。看绕庭兰玉，济济成行。占尽人间五福，壶中景、日月偏长。春难老，芳瞳发秀，千岁寿宁康。
满庭芳·寿赵判院有父有子十一月十四
作者：无名氏
朝代：宋

阳复今朝，月圆明日，渭溪改观风光。金枝孕秀，馀庆衍天潢。诞降真英间世，群仙贺、喜萃华堂。那堪见，灵椿未老，丹桂两芬芳。烛摇，香雾拥，翠娥歌舞，齐上椒觞。且殷勤仰祝，华算等天长。况蕴智谋韬略，维城志、屏翰君王。待收取、平戎功业，军国赖平章。
满庭芳·庆生日入新屋
作者：无名氏
朝代：宋
体裁：词

北斗将移，西风已半，蓂馀一叶阶前。左弧呈瑞，非雾亦非烟。见说长庚入梦，当年此际产英贤。谁知得，平生高尚，五福自然全。肯堂，夸盛事，一新轮奂，适际荣迁。有重重喜庆，贺客骈阗。从此燕居笑语，称觞处，好展华筵。频祝愿，室家相庆，富寿百千年。
满庭芳·彭郡宗盟
作者：无名氏
朝代：宋
体裁：词

彭郡宗盟，屏山德裔，儒科闻望流传。不贪世禄，雁塔占先登。锦绣文章瑞彩，若披云、快睹青天。称觞日，蓂留四叶，葵菽正宜烹。星枢，方上应，推君甲子，好问绛人年。更遐龄多祝，五福兼全。此去沙堤步稳，调金鼎、衮绣貂蝉。人皆仰，一门相业，清白子孙贤。
满庭芳·律转蕤宾
作者：无名氏
朝代：宋
体裁：词

律转蕤宾，星流大火，尧阶蓂荚初开。当年此日，降下谪仙才。见说鸾池荐瑞，蚌珠又、复产渊崖。真堪羡，龙生龙子，双庆甚奇哉。寄言，汤饼客，好称觞索，玉果倾杯。无新亦无旧，事事俱谐。他日同筵为寿，彩戏处、酬酢樽罍。瞻南极，灵椿丹桂，相继践公台。
满庭芳·恬淡家风
作者：无名氏
朝代：宋

恬淡家风，寂寥活计，无为无作无言。行住坐卧，莫放马猿颠。性有调和柔弱，触来无火无烟。通真理，无情无欲，无罪亦无愆。诸公休外觅，天真一点，元在心间。被黑云遮障，不计余年。好用清风吹散，云收处、露出青天。森罗见，一轮明月，光耀照无边。
满庭芳·昨日花开
作者：无名氏
朝代：宋

昨日花开，今朝花谢，算来眼下时光。成家立计，劫劫与谁忙。才见青春年少，霎时间、绿鬓成霜。堪嗟叹，人身不识，自恁苦无常。不如早悟，金银过斗，难免无常。思乡岭上，空滴泪成行。儿女无个肯替，到头来、独自承当。听吾劝，回光返照，相伴马丹阳。
满庭芳·昴宿储祥
作者：无名氏
朝代：宋
体裁：词

昴宿储祥，奎星荐瑞，元来天产英姿。都缘鼻祖，织女与支机。自是流芳垂庆，仙风道骨果清奇。称觞旦，任从伏暑，三荚看蓂飞。文章，谁与敌，欲成大器，殊未为迟。况年方强仕，政入官时。暂领广文庠序，即超身入凤凰池。同经济，云龙风虎，千载庆休期。
满庭芳·柳眠花心
作者：无名氏
朝代：宋
体裁：词

柳眠花心，此夜欢会。
满庭芳·标格清高
作者：无名氏
朝代：宋
体裁：词

标格清高，性姿雅淡，群芳独步惟梅。当年秀气，付作此奇材。不逐东风桃李俗，冰霜里、弹压春回。还应是，崧神降瑞，屈指一阳来。文章，推大手，关征小试，暂费筹财。我殷勤为寿，起舞持杯。鹏翮抟风再整，南枝报、管占新魁。从今看，和羹大用，指日主三台。
满庭芳·桐叶霜干
作者：无名氏
朝代：宋

桐叶霜干，芦花风软，晚来一色清秋。
碧天无际，良夜月明楼。
瑞应长庚入梦，锺奇秀、特座贤侯。
堪夸处，雄姿英发，连箭射双雕。
回头。
思往事，皂囊三进，豪气冲牛。
记前回凤诏，空下南州。
冷笑浮云坠甑，鲈鱼美、归老扁舟。
祝君寿，青山不尽，绿水自悠悠。
满庭芳·梅拆数枝
作者：无名氏
朝代：宋
体裁：词

梅拆数枝，蓂舒四荚，二阳始觉来临。五云呈瑞，渤海复生申。信道当年庆诞，人推天上石麒麟。果然是，名驰雁塔，弱冠绿袍新。鸾栖，虽小试，仕途发轫，现宰官身。信倚需一札，飞下天庭。自是调羹大手，环召也、快展经纶。称觞处，彩堂具庆，芳桂对萱椿。
满庭芳·梅雨初晴
作者：无名氏
朝代：宋
体裁：词

梅雨初晴，时当夏五，一轮桂魄方圆。
平山毓秀，间世产英贤。
那更椿庭戏彩，祗觞处、簇拥神仙。
荷囊紫，朱幡辉映，新渥又兰孙。
山阴，方借迳，结知当路，荐剡争先。
况湖襄输转，赏秩新颁。
更喜两飞漕鹗，魁兰省、首听胪传。
丹墀上，屏分云母，鲁后与周前。
满庭芳·武当降笔
作者：无名氏
朝代：宋

玉皇传宣，搜求仙子，六百余员。仙官仙位，补阙大罗天。敕下诸神采访，随方所、选觅高贤。三元日，书人功行，飞奏御炉前。全真门弟子，修功积行，专要心坚。猛降龙伏虎，炼汞烹铅。一旦天书选举，云霄路、快着仙鞭。朝金阙，三清殿下，作个状元仙。
满庭芳·清净家风
作者：无名氏
朝代：宋

清净家风，如常合道，本来面目休迷。行住坐卧，何处不相随。达理头头解脱，明心无作无为。君还悟，丝毫放过，画饼不充饥。古今贤达者，仗无情慧剑，斩断昏迷。把三尸赶退，六贼分离。云散天心独露，吐红霞、烹炼须弥。真功至，长生活计，能有几人知。
满庭芳·牡丹
作者：无名氏
朝代：宋
体裁：词

梅子成阴，海棠初谢，小园才过清明。百花扫地，红紫践为尘。别有烟红露绿，嫣然笑、管领东君。还知否，天香国色，独步殿馀春。轻盈。多态度，洛阳图画，韩令经营。想谪仙风韵，洒面词成。一捻深红尚透，谁信道、花亦通灵。君休待、花归阆苑，莫惜醉山倾。
满庭芳·瑞霭非烟
作者：无名氏
朝代：宋
体裁：词

瑞霭非烟，小春良月，翠开五叶阶蓂。补陀现相，今日庆生辰。江夏芳流秀国，芝兰茂、世袭簪缨。天恩厚，金花屡锡，偕老共卿卿。画堂，歌舞处，香浮宝鸭，寿酒频斟。愿朱颜绿鬓，常似青春。待得蟠桃三熟，与群仙、会宴西清。台星照，婺星箕耀，南极镇长明。
满庭芳·石火光阴
作者：无名氏
朝代：宋

石火光阴，人身不久，算来生死难防。忽生或灭，恰似电争光。识破形骸假合，寻得个、出世仙方。思量后，回心向道，要认个法中王。时时常见面，同行同坐，同饮霞浆。同伴清风明月，同一志、同见天光。同相会，同师访道，同唱满庭芳。
满庭芳·秋思
作者：无名氏
朝代：宋
体裁：词

碧落横秋，浮云崩浪，夜凉先到梧桐。荷花十丈，人在赤城中。凤髻尚梳雾湿，眉峰翠、的烁双瞳。多应是，金丹一粒，点就蕊仙宫。相逢。蓬岛客，酒翻银海，一饮如虹。弄横玉招月，吹上层空。青鸾传书满座，蟠桃树、已结轻红。拚沉醉，人间拍手，一笑有东风。
满庭芳·花外风传漏永
作者：无名氏
朝代：宋
体裁：词

花外风传漏永，鸯鸳暖、金鸭香浓。
满庭芳·若论风流
作者：无名氏
朝代：宋
体裁：词

若论风流，无过圆社，拐肷蹬蹑搭齐全。门庭富贵，曾到御帘前。灌口二郎为首，赵皇上、下脚流传。人都道、齐云一社，三锦独争先。花前。并月下，全身绣带，偷侧双肩。更高而不远，一搭打秋千。球落处、圆光肷拐，双佩剑、侧蹑相连。高人处，翻身佶料，天下总呼圆。
满庭芳·若论风流
作者：无名氏
朝代：宋
体裁：词

若论风流，无过圆社，拐膁蹬蹑搭齐全。门庭富贵，曾到御帘前。灌口二郎为首，赵皇上、下脚流传。人都道、齐云一社，三锦独争先。花前。并月下，全身绣带，偷侧双肩。更高而不远，一搭打秋千。球落处、圆光膁拐，双佩剑、侧蹑相连。高人处，翻身佶料，天下总呼圆。
满庭芳·西掖南宫
作者：无名氏
朝代：宋
体裁：词

西掖南宫，黄扉青琐，年来有分终须。从容曳履，衣锦赋归欤。暂乐终南佳处，供笑傲、松菊庭除。行看取，一封诏下，装趣入潭居。称觞，逢谷旦，千秋节过，三叶蓂舒。且冷眼嗤笑，笼鸟池鱼。识破林泉朝市，经行处、等是蘧庐。知谁似，一杯寿酒，一卷养生书。
满庭芳·诗礼传家
作者：无名氏
朝代：宋
体裁：词

诗礼传家，不名则利，谁能袖手安常。惟君宽厚，无较短论长。且自深居简出，清闲处、管甚炎凉。年未老，方逾强仕，家富更平康。秋声，风欲作，蓂留一荚，伏暑将藏。大贤初度日，对此称觞。叹凤帏虽冷落，喜御兰、得宠专房。见说宁馨少长，螟雏箕、学更高强。得闲趣，山中宰相，何必事侯王。
满庭芳·贺人生日新冠
作者：无名氏
朝代：宋
体裁：词

月属重三，蓂开二六，于门车马骈阗。彩麟高设，金鸭喷祥烟。试问谁来瑞世，人都道、蓬岛神仙。非凡子，年才志学，勋业已精专。坐联。汤饼客，倾银注玉，盛展华筵。羡巍冠初冠，气宇飘然。底用遐龄频祝，但愿双亲未老，富贵双全。功名事，吾家旧物，早共复青毡。
满庭芳·道释儒门
作者：无名氏
朝代：宋

道释儒门，三教归一，算来平等肩齐。道分天地，万化总归基。佛在灵山证果，六年后、雪岭修持。儒家教，温良恭俭，万代帝王师。道传秘诀，佛流方便，忍辱慈悲。大成至圣，岂辩高低。都是后学晚辈，分人我、说是谈非。休争气，三尊一体，瞻仰共皈依。
满庭芳·金贴鼓腰
作者：无名氏
朝代：宋
体裁：词

金贴鼓腰，绣妆檐额，吾宗自昔豪奢。椒馨兰馥，烟雾霭横斜。吹管聒天今夜，香风度、罗绮光华。看双美，郎君俊秀，玉女更宜家。繁华。歌宴处，金盘撒果，银烛烧花。任芙蓉帐掩，翡翠屏遮。更看名传桂籍，蓬瀛近、隐泛仙槎。归来去，双亲绿鬓，相对饮流霞。
满庭芳·阳复今朝
作者：无名氏
朝代：宋
体裁：词

阳复今朝，月圆明日，渭溪改观风光。今枝孕秀，馀庆衍天潢。诞降真英间世，群仙贺、喜萃华堂。那勘见，灵椿未老，丹桂两芬芳。烛摇，香雾拥，翠蛾歌舞，齐上椒觞。且殷勤仰祝，华算等天长。况蕴智谋韬略，维城志、屏翰君王。待收取、平戎功业，军国赖平章。
满庭芳·露白风清
作者：无名氏
朝代：宋
体裁：词

露白风清，菊黄萸紫，重阳五日先期。煌煌郎宿，南极两交辉。天上飞凫仙伯，当初度、开宴瑶池。民谣里，劝分音德，百姓饱无饥。画帘，香篆永，城山堂上，红袖蛾眉。任满斟高唱，祝寿新词。况是辟书到也，乘别驾、直上横蜚。青毡在，看看复见，孝肃旧家时。
满庭芳·青幄高张
作者：无名氏
朝代：宋
体裁：词

青幄高张，琼枝巧缀，万颗香染红殷。绛罗衣润，疑是火然山。白玉钗头试篸，黄金带、奇巧工钻。题评处，仙家异种，分付在人间。年年。输帝里，欢呼内监，妆点金盘。况曾得真妃，笑脸频看。炎岭当时奏曲，风流命、乐府名传。凭谁道、移归禁苑，长使近天颜。
满庭芳·风剪梧桐
作者：无名氏
朝代：宋
体裁：词

风剪梧桐。
满庭芳·飞花剪、六出工夫
作者：无名氏
朝代：宋
体裁：词

飞花剪、六出工夫。
满庭芳·黄菊正飘香
作者：无名氏
朝代：宋
体裁：词

黄菊正飘香。
满庭霜·满庭芳·一种江梅
作者：无名氏
朝代：宋
体裁：词

一种江梅，偷传春信，夜来先绽南枝。嫩苞寒萼，妆点缀胭脂。雪里浑迷素质，明月下、惟有香肌。山村路，人家舍窄，低亚水边篱。偏宜。寿阳女，新妆淡淡，粉面曾施。更胡笛羌管，塞曲争吹。陌上行人暂听，香风动、都入愁眉。音书杳，天涯望断，折寄拟凭谁。
满庭霜·满庭芳·园林萧索
作者：无名氏
朝代：宋
体裁：词

园林萧索，亭台寂静，万木皆冻凋伤。晓来初见，一品蜡梅芳。疑是黄酥点缀，超群卉、独占中央。堪闲玩，檀心紫蕊，清雅喷幽香。华堂。欢会处，陶陶共醉，相劝瑶觞。逞风流开早，不畏严霜。才子佳人属意，搜新句、吟咏诗章。歌筵罢，醺醺归去，蟾影照回廊。
满朝欢·寿韩尚书出守九月廿五
作者：无名氏
朝代：宋
体裁：词

一点箕星，近天边，光彩辉耀南极。竹马儿童，尽道使君生日。元是凤池仙客。曾曳履、持荷簪笔。称觞处，晚节花香，月周犹待五夕。谁道久拘禁掖。任双旌五马，暂从游逸。九棘三槐，都是等闲亲植。见说玉皇侧席。但早晚、促归调燮。功成了，笑傲南山，寿如南山松柏。
满朝欢令·未央宫阙丹霞住
作者：无名氏
朝代：宋
体裁：词

未央宫阙丹霞住。十二玉楼挥锦绣。云开雉扇卷珠帘，烟粉龙香添瑞兽。瑶觞一举箫韶奏。环佩千官齐拜首。南山翠应北华高，共献君王千万岁。
满江红
作者：无名氏
朝代：宋
体裁：词

林外溪边，深深见、一林寒雪。惟觉有、袭人襟袖，暗香不绝。天与风流标格在，肯同桃李开时节。也须烦、玉手折将来，和明月。调鼎事，君休说。龙笛韵，空悲咽。将何助清赏，待传佳阕。君不见广平词赋丽，挥毫弄翰心如铁。便直饶、何逊在扬州，成虚设。
满江红
作者：无名氏
朝代：宋

浪蕊浮花，当不住、晚风吹了。微雨过，池塘飞絮，一帘晴昼。寂寂山光春似梦，依依草色熏如酒。近新来、怕上小红楼，凭阑眺。心事阻，诗情少。东皇去，良辰杳。想故园闲趣，水村烟柳。此日鹃声天不管，当年燕子人何有。叹江南、离别酒初醒，频回首。
满江红
作者：无名氏
朝代：宋
体裁：词

瑞霭长安，京城里、非烟非雾。
须信道、岳锺神秀，再生商傅。
节过重阳才一日，祥开蓬岛群仙聚。
见箕星、昴宿辉文昌，欣初度。
五马贵，荣朝著。
人品异，多文富。
况清廉如水，襦歌督府。
伫想君正烦燮理，一封召入为霖雨。
指庄椿、祝寿八千春，从今数。
满江红
作者：无名氏
朝代：宋
体裁：词

风露轻清，更十日、却逢七夕。
庆初度、槐阴初静，藕花凉湿。
太乙真人曾夜伴，青莲居士何年谪。
□双凫、游戏宰花封，恩波溢。
甘雨酿，丰年得。
和气满，弦歌室。
向烛花光里，且斟醽醁。
菊水清於天水净，寿山高似东山峙。
看诏归天上侍虚皇，骑箕翼。
满江红 其一 寿人六十四
作者：无名氏
朝代：宋

在昔尝闻，老彭祖、寿龄八百。试屈指、我公今岁，才方八八。乙百更添三十六，算来总是公年月。对梅花、时候庆生朝，真欢悦。儿即劝，金蕉叶。孙又把，沉檀爇。喜儿孙满目，芝兰英发。笑问堂前王母看，而今几度蟠桃结。道当时、亲手共栽培，何须说。
满江红 其一 寿传府尹九月初十
作者：无名氏
朝代：宋

瑞霭长安，京城里、非烟非雾。须信道、岳钟神秀，再生商傅。节过重阳才一日，祥开蓬岛群仙聚。见箕星、昴宿辉文昌，欣初度。五马贵，荣朝著。人品异，多文富。况清廉如水，襦歌督府。伫想君正烦燮理，一封召入为霖雨。指庄椿、祝寿八千春，从今数。
满江红 其二 寿人六十五
作者：无名氏
朝代：宋

细读箕畴，洛书字、六旬有五。试屈指、我公今岁，恰符其数。五福备全几坎九，既言一寿还称富。乃今知、好德与康宁，皆由天与。记当日，嵩生甫。喜今夕，逢初度。看儿孙鼎盛，贺宾旁午。炉暖博山腾麝馥，杯擎琥珀斟香醑。问千秋千岁与谁同，西王母。
满江红 其二 寿官员九月十二
作者：无名氏
朝代：宋

一片秋光，看天宇、修眉浮绿。都怪问、今朝爽气，十分堪掬。梅岳仙翁来瑞世，年年好景人间足。醉黄花、三日却称觞，钟天禄。不用把，香为祝。身自有，长生箓。只宽平六考，几多戬谷。袖手珍祠为足计，急流勇退宁随俗。把庄椿、从此计春秋，无穷福。
满江红·一叶知秋
作者：无名氏
朝代：宋
体裁：词

一叶知秋，正玉律、新砍夷则。
迟三日、双星齐会，又逢七夕。
先送天孙来乞巧，姓氏已在长生籍。
喜华堂、今日庆生辰，排筵席。
歌金缕，斟琼液。
听祝寿，环佳客。
看寿星明灿，祥烟葱郁。
剩种庭萱春不老，年年嘉会如今日。
辨一词、一岁一称觞，期千百。
满江红·一点阳和
作者：无名氏
朝代：宋
体裁：词

一点阳和，天不许、凡花先得。
这些儿深意，蜂蝶怎生窥测。
北陆正当风凛冽，南枝却漏春消息。
教琼仙、翦水缀成葩，天然白。
影横处，寒窗月。
香浮处，寒梢雪。
被东皇做就，这般标格。
虽是腊前年后景，终非竹外篱边物。
不安排、顿放玉堂中，真堪惜。
满江红·一片秋光
作者：无名氏
朝代：宋
体裁：词

一片秋光，看天宇、修眉浮绿。都怪问、今朝爽气，十分堪掬。梅岳仙翁来瑞世，年年好景人间足。醉黄花、三日却称觞，锺天禄。不用把，香为祝。身自有，长生箓。只宽平六考，几多戬谷。袖手珍祠为足计，急流勇退宁随俗。把庄椿、从此计春秋，无穷福。
满江红·七月初四
作者：无名氏
朝代：宋

一叶知秋，正玉律、新吹夷则。迟三日、双星齐会，又逢七夕。先送天孙来乞巧，姓氏已在长生籍。喜华堂、今日庆生辰，排筵席。歌金缕，斟琼液。听祝寿，环佳客。看寿星明灿，祥烟葱郁。剩种庭萱春不老，年年嘉会如今日。办一词、一岁一称觞，期千百。
满江红·万甲胸中
作者：无名氏
朝代：宋

万甲胸中，问谁似、延安范老。
当家事，出藩入相，黑头俱了。
绿野徜徉聊雅志，紫宸寤寐思英表。
向修门、何日衮衣归，天教早。
诹吉卜，维熊兆。
征瑞梦，长庚耀。
正尧蓂仲夏，八飞叶小。
千日早从菑疾退，一觞恰趁笙歌绕。
算灵椿、何似栎堂春，他犹少。
满江红·万里无云
作者：无名氏
朝代：宋
体裁：词

万里无云，天同色、祥光满目。见婺星一点，辉联箕宿。果是月宫仙子降，诞生乐国人如玉。六飞蓂、正属九秋高，清霜肃。丹桂盛，蓝袍绿。芝兰秀，森如簇。庆簪缨几代，家毡欣复。萱草长春殊未老，君恩加锡金花轴。款陪王母宴瑶池，蟠桃熟。
满江红·严州钓台
作者：无名氏
朝代：宋
体裁：词

不作三公，归来钓、桐庐江侧。刘文叔、眼青不改，故人头白。风节傥能关社稷，云台何必图颜色。使阿瞒、临死尚称臣，伊谁力。登钓石，初相识。鱼竿老，羊裘窄。除江山风月，更谁消得。烟雨一川双桨急，转头不忿青山隔。叹鼻端、不省利名醒，京华客。
满江红·五月廿三
作者：无名氏
朝代：宋
体裁：词

万甲胸中，问谁似、延安范老。当家事，出藩入相，黑头俱了。绿野徜徉聊雅志，紫宸寤寐思英表。向修门、何日衮衣归，天教早。诹吉卜，维熊兆。徵瑞梦，长庚耀。正尧蓂仲夏，八飞叶小。千日早从菑疾退，一觞恰趁笙歌绕。算灵椿、何似栎堂春，他犹少。
满江红·今古高情
作者：无名氏
朝代：宋

今古高情，都缘在林泉江曲。知此身如幻，宁羡锦衣华屋。雅志偏怜雕浦月，达人岂羡金山玉。喜满庭、花影日筛金，苔斑绿。终焉计，东篱菊。虚心杖，南轩竹。枕琴书高卧，坦然无辱。万古兴亡春梦觉，一溪云水平生足。看武陵三秀喷幽香，芝田熟。
满江红·今日明朝
作者：无名氏
朝代：宋

今日明朝，三月旦、又将来了。
欣岳降、宝香熏夜，玉麟颁晓。
一面久劳公镇抚，三年活却人多少。
幸借留、重许镇西河，新颁诏。
人共乐，春光好。
环翠袖，斟清醥。
记题诗宝扇，屡陪天笑。
无限金陵怀古意，春寒依旧谁能道。
看白头红颊本天人，真难老。
满江红·侄寿叔
作者：无名氏
朝代：宋

指日中秋，便满目、蟾光如洗。又还竹溪溪上，长庚瑞世。事业权舆韩范辈，文章拍调苏黄里。借北来双鹤寿芳筵，人千岁。羞阿买，依兰砌。看大阮，趋枫陛。这冰壶人物，蓬山地位。荐墨未曾乾翠剡，除书已拟封黄纸。把爆筵、趁取牡丹红，花前醉。
满江红·十二月十八
作者：无名氏
朝代：宋
体裁：词

雪压梅攲，写不就、岁寒清绝。正阆苑、五分里过了，三分腊月。
满江红·十荚尧蓂开翠羽
作者：无名氏
朝代：宋
体裁：词

十荚尧蓂开翠羽，一番潘貌蒸红颊。
满江红·在昔尝闻
作者：无名氏
朝代：宋
体裁：词

在昔尝闻，老彭祖、寿龄八百。试屈指、我公今岁，才方八八。乙百更添三十六，算来总是公年月。对梅花、时候庆生朝，真欢悦。儿既劝，金蕉叶。孙又把，沉檀爇。喜儿孙满目，芝兰英发。笑问堂前王母看，而今几度蟠桃结。道当时、亲手共栽培，何须说。
满江红·好景欣逢
作者：无名氏
朝代：宋
体裁：词

好景欣逢，须记取、小阳春暖。算夜来浃日，今朝生旦。对此称觞春酒献，郁葱佳气琴堂满。问使君、记纪绛人年，耆颐半。天付与，文章灿。牛刀试，风流县。笑陶情松菊，主人懒散。谁识东山真捷径，银章博取新貂衮。愿潭居、槐府展经纶，延椿算。
满江红·学富胸襟
作者：无名氏
朝代：宋
体裁：词

学富胸襟，才名擅、菊潭第一。都缘是、文星在命，光联南极。已向九霄横鹗荐，词埸独步花生笔。况而今、好事又相逢，趋朝急。增喜气，眉黄色。须还做，龙头客。且今朝满泛，寿觞琼液。自昔箕畴称五福，惟公兼备真难得。看明朝、夺取锦标归，头方黑。
满江红·安乐窝中
作者：无名氏
朝代：宋
体裁：词

安乐窝中，庆华发、苍颜七十。生处好、十分清瘦，仙风道骨。自古天教仁者寿，只今人饮贤人德。更一年、两度腊嘉平，垂弧夕。华堂上，灵椿匹。兰庭下，孙枝七。望芹翁次第，年超八秩。欢伯便同分玉髓，河儿不用闰瑶笈。记醉时、三万六千场，从今日。
满江红·寿太守子三月廿六
作者：无名氏
朝代：宋
体裁：词

五五芳辰，园林遍、十分春景。见瑞香喷兽，烛摇红影。知道文星初度旦，细腰歌舞娇姿逞。颂椒觞、捧献更殷勤，君拚饮。英雄威，风凛凛。文章腹，千机锦。看青毡复旧，父风挺挺。桂子兰孙齐彩戏，祝教寿比天难尽。况深居、潭府胜蓬莱，真仙境。
满江红·寿富者七十十一月十七
作者：无名氏
朝代：宋

阳律方回，月圆后、又逾两日。想当年，秀钟峻岳，复生申□。重庆蓬弧呈瑞旦，盈门喜气先洋溢。羡璇穹、箕宿动祥光，辉南极。延遐算，希年及。康宁富，无亏一。论箕畴五福，总全天锡。鹤发未教垂雪彩，凤毛行展冲霄翼。愿彩庭、岁岁捧霞觞，倾仙液。
满江红·寿杨殿撰
作者：无名氏
朝代：宋

蓓蕾江梅，正好是、小春时候。螺浦下、乾坤间气，山川钟秀。作起风流今几代，诚斋心印亲传授。更修名、大节与谁同，韩山斗。修月斧，擎天手。鸿敛翼，云归岫。有庄园陶径，菊滋松茂。只恐东山真事业，更应西洛登耆旧。有年年、宣劝到鳌扉，黄封酒。
满江红·寿溪园二月十三
作者：无名氏
朝代：宋
体裁：词

潇洒幽居，溪园上、新来卜筑。况自有、一泓流水，万竿修竹。屈指花朝才两夜，祥烟瑞气腾芳郁。问辽空、何物堕人间，长庚宿。薰宝鸭，烧银烛。歌窈窕，倾醽醁。愿年年常恁，颜红鬓绿。长厚而为难老本，慈仁便是长生箓。看芝兰、玉树早蜚英，青毡复。
满江红·寿留守二月廿九
作者：无名氏
朝代：宋
体裁：词

今日明朝，三月旦、又将来了。欣岳降、宝香薰夜，玉麟颁晓。一面久劳公镇抚，三年活却人多少。幸借留、重许镇西河，新颁诏。人共乐，春光好。环翠袖，斟清醥。记题诗宝扇，屡陪天笑。无限金陵怀古意，春寒依旧谁能道。看白头红颊本天人，真难老。
满江红·寿赴安人
作者：无名氏
朝代：宋

萱草堂开，仙姿秀、金枝玉叶。亲曾映、尧阶三月，蓂舒六荚。荣侍早随台辅鼎，长生已镂天潢牒。自当年、苹藻俪勋门，能循法。掌中贵，双珠握。慈训笃，家传学。信陶亲圭母，要还相业。最好鳌头攀盛事，只今鹤发承殊渥。任年年、王母献蟠桃，金书帖。
满江红·庆发举友人
作者：无名氏
朝代：宋

学富胸襟，才名擅、菊潭第一。都缘是、文星在命，光联南极。已向九霄横鹗荐，词场独步花生笔。况而今、好事又相逢，趋朝急。增喜气，眉黄色。须还做，陇头客。且今朝满泛，寿觞琼液。自昔箕畴称五福，惟公兼备真难得。看明朝、夺取锦标归，头方黑。
满江红·才入新年
作者：无名氏
朝代：宋

才入新年，喜两见、希奇盛事。
正五旦、虹流电绕，星枢呈瑞。
方庆千秋开宝运，又今六日生名世。
河清生圣岳生贤，风云际。
修月手，凌云气。
吞泽量，飞泉思。
况声名已自，惊天动地。
上寿不须儿女语，着鞭且展英雄志。
北方焰焰看来年，魁名字。
满江红·才入新年
作者：无名氏
朝代：宋
体裁：词

才入新年，喜两见、希奇盛事。正五旦、虹流电绕，星枢呈瑞。方庆千秋开宝运，又今六日生名世。河清生圣岳生贤，风云际。修月手，凌云气。吞泽量，飞泉思。况声名已自，惊天动地。上寿不须儿女语，著鞭且展英雄志。北方焰焰看来年，魁名字。
满江红·指日中秋
作者：无名氏
朝代：宋
体裁：词

指日中秋，便满目、蟾光如洗。又还竹溪溪上，长庚瑞世。事业权与韩范辈，文章拍调苏黄里。借北来双鹤寿芳筵，人千岁。羞阿买，依兰砌。看大阮，趋枫陛。这冰壶人物，蓬山地位。荐墨未曾乾翠剡，除书已拟封黄纸。把爆筵、趁取牡丹红，花前醉。
满江红·指日中秋
作者：无名氏
朝代：宋

指日中秋，便满目、蟾光如洗。
又还竹溪溪上，长庚瑞世。
事业权与韩范辈，文章拍调苏黄里。
借北来双鹤寿芳筵，人千岁。
羞阿买，依兰砌。
看大阮，趋枫陛。
这冰壶人物，蓬山地位。
荐墨未曾干翠剡，除书已拟封黄纸。
把爆筵、趁取牡丹红，花前醉。
满江红·斗帐高眠
作者：无名氏
朝代：宋
体裁：词

斗帐高眠，寒窗静、潇潇雨意。南楼近、更移三鼓，漏传一水。点点不离杨柳外，声声只在芭蕉里。也不管、滴破故乡心，愁人耳。无似有，游丝细。聚复散，真珠碎。天应分付与，别离滋味。破我一床蝴蝶梦，输他双枕鸳鸯睡。向此际、别有好思量，人千里。
满江红·旧日皆春
作者：无名氏
朝代：宋
体裁：词

旧日皆春，气象、又重妆束。做得新丰酒肆，济康堂局。老杜误传人酝酿，许公手种时科目。自两公、一去已经年，君今续。商家醴，须君曲。怀英笼，须君蓄。且饶人大卖，呼么喝六。佶倬家人三两辈，药王菩萨丹青轴。更於中、添得个当炉，十分足。
满江红·春色三分
作者：无名氏
朝代：宋
体裁：词

春色三分，才过一、韶华方好。庆初度、万家襦裤，满城欢笑。杨柳弄黄风渐软，海棠未放寒犹峭。况年丰、粒米不论钱，人皆饱。烧绛蜡，斟清醥。歌宛转，红围绕。看风光蓬岛，乐声云杪。白粲连樯先一路，玺书增秩新颁诏。看貂蝉、长在玉皇边，应难老。
满江红·曲水兰亭
作者：无名氏
朝代：宋
体裁：词

曲水兰亭，陪宴后、又还三日。最好是，风檐月观，堕红堆碧。乔木故家今有数，太平人物年几百。看扶藜、行处乱花飞，神仙宅。天地外，逍遥客。谈笑里，文章伯。是富贵渊明，洞天彭泽。老鹤蹁跹摩汉翮，灵龟燕息支床力。看一时、长傍寿星边，天南极。
满江红·曲水流觞
作者：无名氏
朝代：宋
体裁：词

曲水流觞，又过了、良辰十二。好是融融院落，晚春天气。天上麒麟呈瑞彩，人间鸑鷟呈祥瑞。气飘飘、仙种有其人，汾阳裔。金屋里，歌声沸。琼斝献，休辞醉。问风流人物，螺川能几。内翰兰孙衣钵富，外台桂子簪缨贵。愿双亲膝下戏斑衣，千秋岁。
满江红·林外溪边
作者：无名氏
朝代：宋
体裁：词

林外溪边，深深见、一林寒雪。惟觉有、袭人襟袖，暗香不绝。天与风流标格在，肯同桃杏开时节。也须烦、玉手折将来，和明月。调鼎事，君休说。龙笛韵，空悲咽。将何助清赏，待传佳阕。君不见广平词赋丽，挥毫弄翰心如铁。便直饶、何逊在扬州，成虚设。
满江红·梅词
作者：无名氏
朝代：宋
体裁：词

一点阳和，天不许、凡花先得。这些儿深意，蜂蝶怎生窥测。北陆正当风凛冽，南枝却漏春消息。教琼仙、剪水缀成葩，天然白。影横处，寒窗月。香浮处，寒梢雪。被东皇做就，这般标格。虽是腊前年后景，终非竹外篱边物。不安排、顿放玉堂中，真堪惜。
满江红·浪蕊浮花
作者：无名氏
朝代：宋
体裁：词

浪蕊浮花，当不住、晚风吹了。
微雨过，池塘飞絮，一帘晴画。
寂寂山光春似梦，依依草色熏如酒。
近新来、怕上小红楼，凭阑眺。
心事阻，诗情少。
东皇去，良辰杳。
想故园闲趣，水村烟柳。
此日鹃声天不管，当年燕子人何有。
叹江南、离别酒初醒，频回首。
满江红·灯火星桥
作者：无名氏
朝代：宋
体裁：词

灯火星桥，元宵过、春□新霁。潇洒处，梅梢雪暖，柳梢风细。嵩岳想储当日秀，麒麟来作人间瑞。快风流、小小住蓬瀛，千秋岁。书万卷，儿孙贵。家万顷，生涯计。问阴功厚德，有谁能继。鬓雪人间膺上寿，椒觞且尽樽前醉。看眼前、龟鹤伴长生，莱衣戏。
满江红·王母当年
作者：无名氏
朝代：宋
体裁：词

王母当年，瑶池会、曾充坐客。对良辰为寿，复逢佳节。屈指重阳才五，明朝月已圆如璧。这夫人、真与柏舟姜，同年德。佳气霭，看葱郁。称觞处，多欣色。更萱庭斑戏，桂芳品列。未逊轲亲机教力，且如络秀声煊赫。问金花、锡宠自谁加，河东薛。
满江红·瑞霭长安
作者：无名氏
朝代：宋

瑞霭长安，京城里、非烟非雾。
须信道、岳锺神秀，再生商傅。
节过重阳才一日，祥开蓬岛群仙聚。
见箕星、昴宿辉文昌，欣初度。
五马贵，荣朝着。
人品异，多文富。
况清廉如水，襦歌督府。
伫想君正烦燮理，一封召入为霖雨。
指庄椿、祝寿八千春，从今数。
满江红·细读箕畴
作者：无名氏
朝代：宋
体裁：词

细读箕畴，洛书字、六旬有五。
试屈指、我公今岁，恰符其数。
五福备全几坎九，既言一寿还称富。
乃今知、好德与康宁，皆由天与。
记当日，崧生甫。
喜今夕，逢初度。
看儿孙鼎盛，贺宾旁午。
炉暖博山腾麝馥，杯擎琥珀斟香醑。
问千秋千岁与谁同，西王母。
满江红·绣线添长
作者：无名氏
朝代：宋
体裁：词

绣线添长，屈指隔、书云三日。华堂里，十分佳气，葱葱郁郁。一点老人星正照，千年王母桃方实。向绮罗、丛里酌流霞，称觞客。凤雏贵，名仙籍。鸾诰宠，恩慈极。萃一门盛事，皆诗书力。芹泮珠曹争禄养，桂林雁郡催行色。看明年、两处寿筵开，长生节。
满江红·维岳生贤
作者：无名氏
朝代：宋
体裁：词

维岳生贤，天欲补、中兴衮职。奈圣世、朝无阙事，且令休逸。锦绣文章胸次贮，蓬壶岁月闲中积。羡人生、七十古来稀，今逾一。书聚府，成东壁。身眉寿，真南极。望瑞云溶处，接江山碧。人愿君如天上月，我期君似明朝日。待明朝，长至转添长，弥千亿。
满江红·绿鬓将军
作者：无名氏
朝代：宋
体裁：词

绿鬓将军，是人道、天生韩霍。最奇处、虎头燕颔，龙韬豹略。卧护懒通天子诏，长驱爱把匈奴缚。我皇家、许样大乾坤，身难著。试问我，青原约。君合再，青油幕。这兵书一卷，怎生闲却。万里城边须饮马，八公山上多鸣鹤。待归来、依旧执金吾，凌烟阁。
满江红·绿鬓将军
作者：无名氏
朝代：宋

绿鬓将军，是人道、天生韩霍。
最奇处、虎头燕颔，龙韬豹略。
卧护懒通天子诏，长驱爱把匈奴缚。
我皇家、许样大干坤，身难着。
试问我，青原约。
君合再，青油幕。
这兵书一卷，怎生闲却。
万里城边须饮马，八公山上多鸣鹤。
待归来、依旧执金吾，凌烟阁。
满江红·萱草堂开
作者：无名氏
朝代：宋
体裁：词

萱草堂开，仙姿秀、金枝玉叶。亲曾映、尧阶三月，蓂舒六荚。荣侍早随台辅鼎，长生已镂天潢牒。自当年、苹藻俪勋门，能循法。掌中贵，双珠握。慈训笃，家传学。信陶亲珪母，要还相业。最好鳌头攀盛事，只今鹤发承殊渥。任年年、王母献蟠桃，金书帖。
满江红·蓓蕾江梅
作者：无名氏
朝代：宋
体裁：词

蓓蕾江梅，正好是、小春时候。螺浦下、乾坤间气，山川锺秀。作起风流今几代，诚斋心印亲传授。更修名、大节与谁同，韩山斗。修月斧，擎天手。鸿敛翼，云归岫。有庄园陶径，菊滋松茂。只恐东山真事业，更应西洛登耆旧。有年年、宣勤到鳌扉，黄封酒。
满江红·蓓蕾江梅
作者：无名氏
朝代：宋

蓓蕾江梅，正好是、小春时候。
螺浦下、干坤间气，山川锺秀。
作起风流今几代，诚斋心印亲传授。
更修名、大节与谁同，韩山斗。
修月斧，擎天手。
鸿敛翼，云归岫。
有庄园陶径，菊滋松茂。
只恐东山真事业，更应西洛登耆旧。
有年年、宣勤到鳌扉，黄封酒。
满江红·谁知恩爱
作者：无名氏
朝代：宋
体裁：词

谁知恩爱，变成怨恨。
满江红·贺人开酒店药铺
作者：无名氏
朝代：宋
体裁：词

旧日皆春，气象、又重妆束。做得新丰酒肆，济康堂局。老杜误传人酝酿，许公手种时科目。自两公、一去已经年，君今续。商家醴，须君曲。怀英笼，须君蓄。且饶人大卖，呼么喝六。佶倬家人三两辈，药王菩萨丹青轴。更于中、添得个当炉，十分足。
满江红·贺生孙
作者：无名氏
朝代：宋
体裁：词

月淡风轻，凉意在、碧梧修竹。极目际，澄空似水，素秋新沐。夜看庚星飞下界，晓传子舍生兰玉。想充闾、佳气郁葱葱，香芬馥。裁锦褓，铺金褥。沉水暖，金盆浴。向画堂深处，拥红斟绿。况是天潢真相宅，定知丰采惊凡目。看他年、槐馆振家声，飞腾速。
满江红·银漏穿花
作者：无名氏
朝代：宋
体裁：词

银漏穿花，星河浅、窗胧曙色。烧蜜炬、锦帏春煦，瑞烟濛幂。堂上金钗行十二，庭前珠履三千客。捧流霞、潋滟玉东西，歌声溢。全五福，知无敌。来百禄，知无极。抱龙骧勋策，小劳公力。袖内光藏神武剑，他年待正天西北。顾贱夫、何可共功名，攀麟翼。
满江红·银漏穿花
作者：无名氏
朝代：宋

银漏穿花，星河浅、窗胧曙色。
烧蜜炬、锦帏春煦，瑞烟蒙幂。
堂上金钗行十二，庭前珠履三千客。
捧流霞、潋滟玉东西，歌声溢。
全五福，知无敌。
来百禄，知无极。
抱龙骧勋策，小劳公力。
袖内光藏神武剑，他年待正天西北。
顾贱夫、何可共功名，攀麟翼。
满江红·长风送月
作者：无名氏
朝代：宋
体裁：词

长风送月，近中秋、更无一点尘俗。绛阙真仙来瑞世，昨夜翔鸾飞鹄。奕世登科，诸昆竞秀，名盖天南北。持心恬退，更能韫椟藏玉。须信宪幕平反，据经议狱，全活阴功足。川泳云飞宾主意，荐剡新翻浓墨。一路欢声，几多和气，吹作长生曲。赐环促召，清班两鬓长绿。
满江红·阳律方回
作者：无名氏
朝代：宋
体裁：词

阳律方回，月圆后、又逾两日。
想当年，秀锺峻岳，复生申□。
重庆蓬弧呈瑞旦，盈门喜气先洋溢。
羡璇穹、箕宿动祥光，辉南极。
延遐算，希年及。
康宁富，无亏一。
论箕畴五福，总全天锡。
鹤发未教垂雪彩，凤毛行展冲霄翼。
愿彩庭、岁岁捧霞觞，倾仙液。
满江红·雪共梅花
作者：无名氏
朝代：宋
体裁：词

雪共梅花，念动是、经年离拆。重会面、玉肌真态，一般标格。谁道无情应也妒，暗香埋没教谁识。却随风、偷入傍妆台，萦帘额。惊醉眼，朱成碧。随冷暖，分青白。叹朱弦冻折，高山音息。怅望关河无驿使，剡溪兴尽成陈迹。见似枝而喜对杨花，须相忆。
满江红·雪压梅敧
作者：无名氏
朝代：宋
体裁：词

雪压梅敧，写不就、岁寒清绝。正阆苑、五分里过了，三分腊月。
满江红·雪后郊原
作者：无名氏
朝代：宋
体裁：词

雪后郊原，烟林静、梅花初拆。
春初半、犹自探春消息。
一眼平芜看不尽，夜来小雨催新碧。
笑去年、携酒折花时，君应识。
兰舟漾，城南陌。
云影淡，天容窄。
绕风漪十顷，遥浮晴色。
恰似槎头收钓处，坐中仍有江南客。
试与问、何如两桨下苕溪，吞梦泽。
满江红·雪意垂垂
作者：无名氏
朝代：宋
体裁：词

雪意垂垂，算天为、风流酝酿。便催得、蕊宫仙子，队移仙仗。明月珠连湘浦合，清风佩过秦楼响。带天香、郁郁碾云軿，通宵降。温玉枕，销金帐。花烛下，狨毡上。这英才美貌，一双不枉。鸾凤镜明栖彩翼，鸳鸯被阔翻新浪。祝君莫学画眉痴，如张敞。
满江红·风露轻清
作者：无名氏
朝代：宋
体裁：词

风露轻清，更十日、却逢七夕。庆初度、槐阴初静，藕花凉湿。太乙真人曾夜伴，青莲居士何年谪。□双凫、游戏宰花封，恩波溢。甘雨酿，丰年得。和气满，弦歌室。向烛花光里，且斟醽醁。菊水清于天水净，寿山高似东山峙。看诏归天上侍虚皇，骑箕翼。
满江红·魂梦断
作者：无名氏
朝代：宋
体裁：词

魂梦断，难寻觅。
满路花岩·依托锺离，见呜鹤余音卷五
作者：无名氏
朝代：宋

四大元无我，五蕴本来空。休争人与我，逞英雄。贵贱贤愚，到了梦魂中。百年亲眷属，电里红光，早宜各自牢笼。劝君勤修炼，常照主人公。来时无一物，去时空。人生有限，贪爱转无穷。不如随分过，一点灵光，自然明月清风。
滴滴金
作者：无名氏
朝代：宋

当初亲下求言诏。引得都来胡道。人人招是骆宾王，并洛阳年少。自讼监军并岳庙。都一时闲了。误人多是误人多，误了人多少。
滴滴金
作者：无名氏
朝代：宋
体裁：词

当初亲下求言诏。引得都来胡道。人人招是骆宾王，并洛阳年少。自讼监宫并岳庙。都一时闲了。误人多是误人多，误了人多少。
滴滴金·其一
作者：无名氏
朝代：宋

几回见你帘儿下。佯不采、把人斜抹。问着他、插地推聋哑。到学三郎改话。不也。不和我巧时休，和我巧时、都不怕。
滴滴金·当初亲下求言诏
作者：无名氏
朝代：宋
体裁：词

当初亲下求言诏。
引得都来胡道。
人人招是骆宝王，并洛阳年少。
自讼监宫并岳庙。
都一时闲了。
误人多是误人多，误了人多少。
潇湘静·湘江静·画帘微卷香风逗
作者：无名氏
朝代：宋
体裁：词

画帘微卷香风逗。正明月、乍圆时候。金盘露冷，玉炉篆消，渐红鳞生酒。娇唱倚繁弦，琼枝碎、轻回云袖。风台歌短、铜壶漏永，人欲醉、夜如昼。因念流年迅景，被浮名、暗辜欢偶。人生大抵，离多会少，更相将白首。何似猛寻芳，都莫问、积金过斗。歌阑宴阕，云窗凤枕，钗横麝透。
潭州四通馆题梁
作者：无名氏
朝代：宋

蜗角名，蝇头利。
老天术何巧，以此役斯世。
昨日一替死，今日一替生。
暗裏换人人不悟，门前每日见人行。
潭州四通馆题梁
作者：无名氏
朝代：宋

蜗角名，蝇头利。老天术何巧，以此役斯世。昨日一替死，今日一替生。暗里换人人不悟，门前每日见人行。
点绛唇
作者：无名氏
朝代：宋
体裁：词

春雨濛濛，淡烟深锁垂杨院。暖风轻扇。落尽桃花片。薄倖不来，前事思量遍。无由见。泪痕如线。界破残妆面。
点绛唇
作者：无名氏
朝代：宋
体裁：词

破萼江梅，迥然标格冰肌莹。暗香疏影。月涨银塘静。折取一枝，与插多情鬓。临鸾镜。粉容相并。试问谁端正。
点绛唇
作者：无名氏
朝代：宋

美满生离，据鞍兀兀离肠痛。旧欢新宠。变作高唐梦。回首孤城，依约青山拥。西风送。戍楼寒重。初品梅花弄。
点绛唇
作者：无名氏
朝代：宋
体裁：词

蹴罢秋千，起来慵整纤纤手。
露浓花瘦。
薄汗轻衣透。
见客入来，袜剗金钗溜。
和羞走。
倚门回首。
却把青梅嗅。
点绛唇·仙子仙郎
作者：无名氏
朝代：宋
体裁：词

仙子仙郎，两情今是欢娱会。莲花池内。好个鸳鸯对。一自芳容，一自才华最。真佳配。荣华富贵。寿考千秋岁。
点绛唇·依托梁桓真人，见呜鹤余音卷四，案
作者：无名氏
朝代：宋

小小瓢儿，生得天然诧。身矬矮。瓢儿元有口，难开解。认得乾坤，此理谁能解。腰间常道人偏爱。不换金鱼袋。
点绛唇·公子归来
作者：无名氏
朝代：宋
体裁：词

公子归来，画堂深院丛罗绮。绿杯浮蚁。风皱红鳞起。信马斜阳，误入桃源里。珠帘底。淡妆斜倚。一寸秋江水。
点绛唇·其五
作者：无名氏
朝代：宋
体裁：词

万木凋残，早梅独占孤根暖。前村雪满。昨夜南枝绽。堪恨倚栏，容易吹羌管。飘琼片。翠蛾争选。贴向桃花面。
点绛唇·寿王宰五月廿四
作者：无名氏
朝代：宋
体裁：词

五月如秋，日临四六都无暑。列仙初度。听足商岩雨。三载都曹，利泽留南浦。崆峒路。种花无数。行对延英主。
点绛唇·春日芳心
作者：无名氏
朝代：宋
体裁：词

春日芳心，暗香偏向黄昏逗。玉肌寒透。抵死添清瘦。影落横塘，月淡人归后。君知否。一枝先秀。应向东君奏。
点绛唇·春雨濛濛
作者：无名氏
朝代：宋
体裁：词

春雨濛濛，淡烟深锁垂杨院。暖风轻扇。落尽桃花片。薄幸不来，前事思量遍。无由见。泪痕如线。界破残妆面。
点绛唇·春雨蒙蒙
作者：无名氏
朝代：宋

春雨蒙蒙，淡烟深锁垂杨院。
暖风轻扇。
落尽桃花片。
薄幸不来，前事思量遍。
无由见。
泪痕如线。
界破残妆面。
点绛唇·昨夜寒梅
作者：无名氏
朝代：宋
体裁：词

昨夜寒梅，一枝雪里多风措。幽香无数。不与群花语。最是凝情，月夜交光处。谁为主。待须折取。羌管休轻举。
点绛唇·晓翠初分
作者：无名氏
朝代：宋
体裁：词

晓翠初分，挂藤窈窕穿深静。乌啼风径。竹舞千蛟影。又过重阳，感叹伤流景。人多病。酒杯慵问。闲却金卮柄。
点绛唇·枕簟冰清
作者：无名氏
朝代：宋
体裁：词

枕簟冰清，渐觉秋凉也。
点绛唇·点点江梅
作者：无名氏
朝代：宋
体裁：词

点点江梅，向疏篱处香风逗。未容春透。花亦知人瘦。姑射山头，谁伴黄昏后。君知否。自然孤秀。横玉休三奏。
点绛唇·烟淡黄昏
作者：无名氏
朝代：宋
体裁：词

烟淡黄昏，小移疏影横斜去。暗香微度。点缀梢头雨。玉管休吹，更要留春住。人何处。对花无语。望断江南路。
点绛唇·燕子依依
作者：无名氏
朝代：宋
体裁：词

燕子依依，晓来总为谁归去。淡云生处。已觉宾鸿度。浅笑深颦，便面机中素。乘鸾女。琐窗琼宇。会有明年暑。
点绛唇·破萼江梅
作者：无名氏
朝代：宋
体裁：词

破萼江梅，迥然标格冰肌莹。暗香疏影。月张银塘静。折取一枝，与插多情鬓。临鸾镜。粉容相并。试问谁端正。
点绛唇·荷叶乍圆
作者：无名氏
朝代：宋
体裁：词

荷叶乍圆，正是困人天气。
点绛唇·莺踏花翻
作者：无名氏
朝代：宋
体裁：词

莺踏花翻，乱红堆径无人扫。杜鹃来了。梅子枝头小。拨尽琵琶，总是相思调。知音少。暗伤怀抱。门掩青春老。
点绛唇·赋雪归来
作者：无名氏
朝代：宋
体裁：词

赋雪归来，绿窗一夜霜风紧。也知春信。消息南枝近。隐映斜阳，玉暖香成阵。西湖景。繁英有恨。只□□□□。
点绛唇·蹴罢秋千
作者：无名氏
朝代：宋

蹴罢秋千，起来慵整纤纤手。
露浓花瘦。
薄汗轻衣透。
见客入来，袜刬金钗溜。
和羞走。
倚门回首。
却把青梅嗅。
点绛唇·重午日才过
作者：无名氏
朝代：宋
体裁：词

重午日才过，又经四日逢华旦。月娥降诞。春早桃花嫩。许字方笄，金雀屏开半。东床选。门楣壮观。偕老行如愿。
点绛唇·雪里芳丛
作者：无名氏
朝代：宋
体裁：词

雪里芳丛，岭头还报东君信。寿阳妆靓。姑射冰肌莹。曲岸横斜，清浅波相应。风不定。暗香疏影。占断花中韵。
烛影摇红
作者：无名氏
朝代：宋
体裁：词

乳燕穿帘，乱莺啼树清明近。隔帘时度柳花飞，犹觉寒成阵。长记眉峰偷隐。脸桃红、难藏酒晕。背人微笑，半亸鸾钗，轻笼蝉鬓。别久啼多，眼应不似当时俊。满园珠翠逞春娇，没个他风韵。若见宾鸿试问。待相将、綵笺寄恨。几时得见，斗草归来，双鸳微润。
烛影摇红
作者：无名氏
朝代：宋

点点飞香，见梅知道春心透。怕寒不卷玉楼帘，羞与花同瘦。手捻青枝频嗅。诮冷落、蔷薇金斗。翻惊绿鬓，不似芳姿，年年依旧。才破凝酥，满园桃李看看又。江南幽梦了无痕，啼晕残襟袖。鸳被有谁温绣。怎敢更、十分殢酒。伴君独自，几个黄昏，月明时候。
烛影摇红
作者：无名氏
朝代：宋
体裁：词

点点飞香，见梅知道春心透。怕寒不捲玉楼帘，羞与花同瘦。手撚青枝频嗅。诮冷落、蔷薇金斗。翻惊绿鬓，不似芳姿，年年依旧。才破凝酥，满园桃李看看又。江南幽梦了无痕，啼晕残襟袖。鸳被有谁温绣。怎敢更、十分殢酒。伴君独自，几个黄昏，月明时候。
烛影摇红·乳燕穿帘
作者：无名氏
朝代：宋
体裁：词

乳燕穿帘，乱莺啼树清明近。隔帘时度柳花飞，犹觉寒成阵。长记眉峰偷隐。脸桃红、难藏酒晕。背人微笑，半亸鸾钗，轻笼蝉鬓。别久啼多，眼应不似当时俊。满园珠翠逞春娇，没个他风韵。若见宾鸿试问。待相将、彩笺寄恨。几时得见，斗草归来，双鸳微润。
烛影摇红·点点飞香
作者：无名氏
朝代：宋
体裁：词

点点飞香，见梅知道春心透。怕寒不卷玉楼帘，羞与花同瘦。手拈青枝频嗅。诮冷落、蔷薇金斗。翻惊绿鬓，不似芳姿，年年依旧。绕破凝酥，满园桃李看看又。江南幽梦了无痕，啼晕残襟袖。鸳被有谁温绣。怎敢更、十分殢酒。伴君独自，几个黄昏，月明时候。
烛影摇红·金菊初开
作者：无名氏
朝代：宋

金菊初开，玉蟾新满升天皎。重阳佳致始恢弘，圆鉴亭亭照。上界中央奋矫。桂花鲜、云收八表。绿枝袅袅。素魄团团，于中奇妙。细蕊繁英，洞天幽圃知多少。高台深夜最堪观，得遇圆明了。风动清香盘绕。烂银霞、交光池沼。一丛霜气，万古冰轮，冲和谁晓。
熙宁二年宗英御容赴西京会·圣宫应天禅院奉安导引一首
作者：无名氏
朝代：宋
体裁：词

九清三境，飙驭杳难追。功烈并巍巍。洛都不及西巡到，犹识睟容归。三条驰道隐金槌。仙仗共逶迤。珠宫绀宇申严奉，亿载固皇基。
燕山亭·风雨无情
作者：无名氏
朝代：宋
体裁：词

风雨无情，红药吐时，下得恹恹摧挫。云艳卷凉，旋汲银屏，收拾二三千朵。长日留伊，要把酒、不教放过。无那。越放纵香心，越盘来大。特地点检笙歌，先要吹个、六么曲破。总是少年，负却才名，佳客共伊围坐。粉薄香浓，为笑多、不肯梳裹。知么。须醉倒、今宵伴我。
燕山亭·风雨无情
作者：无名氏
朝代：宋
体裁：词

风雨无情，红药吐时，下得恹恹摧挫。云艳卷凉，旋汲银屏，收拾二三千朵。长日留伊，要把酒、不教放过。无那。越放纵香心，越盘来大。特地点检笙歌，先要吹个、六么曲破。总是少年，负却才名，佳客共伊围坐。粉薄香浓，为笑多、不肯梳裹。知麽。须醉倒、今宵伴我。
燕归梁·月里云装冷艳裁
作者：无名氏
朝代：宋
体裁：词

月里云装冷艳裁。独秀在岩隈。雪中昨夜一枝开。探春色、岁前来。清香折得，多情寄与，人向陇头回。凭君移取近瑶台。伴桃李、日边栽。
爱月夜眠迟慢
作者：无名氏
朝代：宋
体裁：词

禁鼓初敲，觉六街夜悄，车马人稀。幕天澄淡，云收雾卷，亭亭皎月如圭。冰轮碾出遥空，照临千里无私。最堪怜、有清风，送得丹桂香微。惟愿素魄长圆，把流霞对饮，满泛觥卮。醉凭阑处、赏玩不忍，辜负好景良时。清歌妙舞连宵，踟蹰懒入罗帏。任佳人、尽嗔我，爱月每夜眠迟。
爱月夜眠迟慢
作者：无名氏
朝代：宋

禁鼓初敲，觉六街夜悄，车马人稀。暮天澄淡，云收雾卷，亭亭皎月如圭。冰轮碾出遥空，无私照临千里。最堪怜、有情风，送得丹桂香微。唯愿素魄长圆，把流霞对饮，满泛觥卮。醉凭栏处、赏玩不忍，辜却好景良时。清歌妙舞连宵，踟蹰懒入罗帏。任佳人、尽嗔我，爱月每夜眠迟。
爱月夜眠迟慢·禁鼓初敲
作者：无名氏
朝代：宋
体裁：词

禁鼓初敲，觉六街夜悄，车马人稀。
暮天澄淡，云收雾卷，亭亭皎月如珪。
冰轮碾出遥空，无私照临千里。
最堪怜、有情风，送得丹桂香微。
唯愿素魄长圆，把流霞对饮，满泛觥卮。
醉凭栏处、赏玩不忍，辜却好景良时。
清歌妙舞连宵，踟蹰懒入罗帏。
任佳人、尽嗔我，爱月每夜眠迟。
献仙桃·元宵嘉会赏春光
作者：无名氏
朝代：宋
体裁：词

元宵嘉会赏春光。盛事当年忆上阳。尧颡喜瞻天北极，舜衣深拱殿中央。欢声浩荡连韶曲，和气氤氲带御香。壮观大平何以报，蟠桃一朵献千祥。
献天寿令·嗺子
作者：无名氏
朝代：宋

阆苑人间虽隔，遥闻圣德弥高。西离仙境下云霄。来献千岁灵桃。上祝皇龄齐天久，犹舞蹈、贺贺圣朝。梯航交凑四方遥。端拱永保宗祧。
献天寿令·嗺子
作者：无名氏
朝代：宋
体裁：词

阆苑人间虽隔，遥闻圣德弥高。西离仙境下云霄。来献千岁灵桃。上祝皇龄齐天久，犹舞蹈、贺贺圣朝。梯航交辏四方遥。端拱永保宗祧。
献天寿令·阆苑人间虽隔
作者：无名氏
朝代：宋
体裁：词

阆苑人间虽隔，遥闻圣德弥高。
西离仙镜下云霄。
来献千岁灵桃。
上祝皇龄齐天久，犹舞蹈、贺贺圣朝。
梯航交凑四方遥。
端拱永保宗祧。
献天寿慢/献天寿
作者：无名氏
朝代：宋
体裁：词

日暖风和春更迟。是太平时。我从蓬岛整容姿。来降贺丹墀。幸逢灯夕真佳会，喜近天威。神仙寿算永无期。献君寿、万千斯。
献天寿慢·献天寿·日暖风和春更迟
作者：无名氏
朝代：宋
体裁：词

日暖风和春更迟。是太平时。我从蓬岛整容姿。来降贺丹墀。幸逢灯夕真佳会，喜近天威。神仙寿算远无期。献君寿、万千斯。
玉交枝/忆秦娥
作者：无名氏
朝代：宋

胆样瓶儿几点春。剪来犹带水云痕。且移孤冷，相伴最深樽。每为惜花无晓夜，教人甚处不销魂。为君惆怅，独自倚黄昏。谁道花房采蜜脾。剪成黄蜡小花儿。恶嫌朱粉，不肯肖青枝。檀吐暗香兰许韵，月移芳影雪生肌。不妨花蕊，羌笛尽教吹。
玉交枝/忆秦娥·其一
作者：无名氏
朝代：宋

胆样瓶儿几点春。剪来犹带水云痕。且移孤冷，相伴最深樽。每为惜花无晓夜，教人甚处不销魂。为君惆怅，独自倚黄昏。
玉交枝/忆秦娥·其三
作者：无名氏
朝代：宋

谁道花房采蜜脾。剪成黄蜡小花儿。恶嫌朱粉，不肯肖青枝。檀吐暗香兰许韵，月移芳影雪生肌。不妨花蕊，羌笛尽教吹。
玉交枝·忆秦娥·胆样瓶儿几点春
作者：无名氏
朝代：宋
体裁：词

胆样瓶儿几点春。翦来犹带水云痕。且移孤冷，相伴最深樽。每为惜花无晓夜，教人甚处不销魂。为君惆怅，独自倚黄昏。
玉交枝·忆秦娥·蕙子兰孙小样儿
作者：无名氏
朝代：宋
体裁：词

蕙子兰孙小样儿。化工簇就寄南枝。笑他兰蕙，虽韵带轻肥。香霭紫檀和雾重，色攒黄蜡界金徽。有人潇洒，插向鬓边宜。
玉交枝·忆秦娥·谁道花房采蜜脾
作者：无名氏
朝代：宋
体裁：词

谁道花房采蜜脾。翦成黄蜡小花儿。恶嫌朱粉，不肯肖青枝。檀吐暗香兰许韵，月移芳影雪生肌。不妨花蕊，羌笛尽教吹。
玉手炉花
作者：无名氏
朝代：宋

习习东风二月余，此花宜近玉庭除。
美人云鬓不宜插，献与观音作手炉。
玉手炉花
作者：无名氏
朝代：宋

习习东风二月馀，此花宜近玉庭除。美人云鬓不宜插，献与观音作手炉。
玉抱肚·园林草木
作者：无名氏
朝代：宋
体裁：词

园林草木，迤逦凋残。
玉梅香慢
作者：无名氏
朝代：宋

寒色犹高，春力尚怯。微律先催梅拆。晓日轻烘，清风烦触，凝散数枝残雪。嫩英妒粉，嗟素艳、有蜂蝶。全似人人，向我依然，顿成离缺。裴回寸肠万结。又因花、暗成凝咽。捻蕊怜香，不禁恨深难绝。若是芳心解语，应共把、此情细细说。泪满阑干，无言强折。
玉梅香慢
作者：无名氏
朝代：宋
体裁：词

寒色犹高，春力尚怯。微律先催梅拆。晓日轻烘，清风烦触，凝散数枝残雪。嫩英妒粉，嗟素艳、有蜂蝶。全似人人，向我依然，顿成离缺。裴回寸肠万结。又因花、暗成凝咽。撚蕊怜香，不禁恨深难绝。若是芳心解语，应共把、此情细细说。泪满阑干，无言强折。
玉梅香慢·寒色犹高
作者：无名氏
朝代：宋
体裁：词

寒色犹高，春力尚怯。
微律先催梅拆。
晓日轻烘，清风烦触，凝散数枝残雪。
嫩英妒粉，嗟素艳、有蜂蝶。
全似人人，向我依然，顿成离缺。
裴回寸肠万结。
又因花、暗成凝咽。
拈蕊怜香，不禁恨深难绝。
若是芳心解语，应共把、此情细细说。
泪满阑干，无言强折。
玉楼人·去年寻处曾持酒
作者：无名氏
朝代：宋
体裁：词

去年寻处曾持酒。还是向、南枝见后。宜霜宜雪精神，没些儿、风味减旧。先春似与群芳斗。暗度香、不待频嗅。有人笑折归来，玉纤长、尽露罗袖。
玉楼春
作者：无名氏
朝代：宋

名花绰约东风里。占断韶华都在此。芳心一片可人怜，春色三分愁雨洗。玉人尽日恹恹地。猛被笙歌惊破睡。起临妆镜似妖羞，近日伤春输与你。
玉楼春
作者：无名氏
朝代：宋
体裁：词

名花绰约东风里。占断韶华都在此。芳心一片可人怜，春色三分愁雨洗。玉人尽日恹恹地。猛被笙歌惊破睡。起临妆镜似娇羞，近日伤春输与你。
玉楼春
作者：无名氏
朝代：宋

迢递前村深雪里。望断行云香细细。笛中宫里慕芳姿，怨曲啼妆长见泪。不会同心荣落易。冷艳翻随分岭水。有谁曾念陇头人，远寄江南春日意。萧萧海上风长起。也有梅花开玉蕊。爱君风措莹如冰，伴我情怀清似水。诗人纵复工难拟。莫把闲花容易比。浓香吹尽不须愁，细雨微风催结子。
玉楼春·其二
作者：无名氏
朝代：宋

萧萧海上风长起。也有梅花开玉蕊。爱君风措莹如冰，伴我情怀清似水。诗人纵复工难拟。莫把闲花容易比。浓香吹尽不须愁，细雨微风催结子。
玉楼春·寿太守十月十九
作者：无名氏
朝代：宋
体裁：词

姑苏台上春光泄。菊老寒轻香未歇。人言太守是龚黄，天为吾君生稷契。明良庆会俱良月。万岁千秋同瑞节。明朝仙领趣持鳌，十万人家齐卧辙。
玉楼春·戏彩堂高无溽暑
作者：无名氏
朝代：宋
体裁：词

戏彩堂高无溽暑。满座风生闻笑语。慈闱今日庆生申，歌遏行云香篆缕。万事从今休挂虑。儿辈行当壮门户。一杯祝寿比庄椿，愿长与、儿孙作主。
玉楼春·腊前先报东君信
作者：无名氏
朝代：宋
体裁：词

腊前先报东君信。清似龙涎香得润。黄轻不肯整齐开，比着红梅仍旧韵。纤枝瘦绿天生嫩。可惜轻寒摧挫损。刘郎只解误桃花，怅恨今年春又尽。
玉楼春·萧萧海上风长起
作者：无名氏
朝代：宋
体裁：词

萧萧海上风长起。
也有梅花开玉蕊。
爱君风措莹如冰，伴我情怀清似水。
诗人纵复工难似。
莫把闲花容易比。
浓香吹尽不须愁，细雨微风催结子。
玉楼春·贺生双子
作者：无名氏
朝代：宋
体裁：词

天上双星欢迤逦。报道一门双喜。果庆双弧矢，双桂连芳，双璧光华起。看取他时双彩戏。双堕号、机云才子。更带横双玉，鱼佩双金，作个无双字。
玉楼春·迢递前村深雪里
作者：无名氏
朝代：宋
体裁：词

迢递前村深雪里。望断行云香细细。笛中宫里慕芳姿，怨曲啼妆长见泪。不会同心荣落易。冷艳翻随分岭水。有谁曾念陇头人，远寄江南春日意。
玉楼春·铅山驿壁
作者：无名氏
朝代：宋
体裁：词

东风杨柳门前路。毕竟雕鞍留不住。柔情胜似岭头云，别泪多如花上雨。青楼画幕无重数。听得楼边车马去。若将眉黛染情深，且到丹青难画处。
玉楼春·铅山驿壁
作者：无名氏
朝代：宋
体裁：词

东风杨柳门前路。毕竟雕鞍留不住。柔情胜似岭头云，别泪多如花上雨。青楼画幕无重数。听得楼边车马去。若将眉黛染情深，真到丹青难画处。
玉烛新·养高梓里
作者：无名氏
朝代：宋
体裁：词

养高梓里，袖手珍祠，太平五福人物。自是昔年，场屋文章旧豪杰。诗书平生事业。问造物、为谁悭惜。谩眷怀、兰玉桂香，已露消息。尝试问、天公好事，鼎来家庆自因袭。更看绶蓝森列，映灵椿双碧。诸郎击鲜奏食。笑贾陆、一更十日。画堂上，鹤算延长，兕觥无极。
玉珑璁·城南路
作者：无名氏
朝代：宋
体裁：词

城南路。桥南路。玉钩帘卷香横雾。新相识。旧相识。浅颦低拍，嫩红轻碧。惜惜惜。刘郎去。阮郎住。为云为雨朝还暮。心相忆。空相忆。露荷心性，柳花踪迹。得得得。
王子六么大曲
作者：无名氏
朝代：宋

梦中黄跨青鸾翼。……一簇楼台。
王子六么大曲
作者：无名氏
朝代：宋
体裁：词

梦中黄跨青鸾翼。一簇楼台。
王子高六么大曲·自度曲·梦中共跨青鸾翼
作者：无名氏
朝代：宋
体裁：词

梦中共跨青鸾翼。
……一簇楼台。
环翠堂
作者：无名氏
朝代：宋

羣山关设险，高屋昼多阴。
晴岚度丘壑，疏翠上衣襟。
琴声有成亏，画手随浅深。
不如陶谢辈，着句写登临。
环翠堂
作者：无名氏
朝代：宋

群山关设险，高屋昼多阴。晴岚度丘壑，疏翠上衣襟。琴声有成亏，画手随浅深。不如陶谢辈，著句写登临。
瑞鹤仙
作者：无名氏
朝代：宋
体裁：词

是欢声盈万户。庆景陵礼毕，銮舆游步。西郊暖风布。喜湖山深锁，飞烟飞雾。传收绣羽。骅骝驰骤狨缕。望彤芳、稳稳金銮，衮鸾翔舞。云驭。近回天厩，锡宴琼津，洪恩均顾。霞天向莫。翠华动，舞韶举。绛纱笼千点，星飞清禁，银烛交辉辇路。瑞光中、渺祝无疆，太平圣主。
瑞鹤仙·五云翔碧汉
作者：无名氏
朝代：宋

五云翔碧汉。
望卿月光中，老人星现。
黄堂盛华宴。
庆君恩、许奉安舆游衍。
鹿城壮观。
幸王母、人间得见。
望君侯、彩服称觞，喜溢万家欢抃。
堪羡。
一生福善，九表康宁，万锺尊显。
肩舁上殿。
封两国、未应晚。
管阴功、何止平反，一笑钧陶惠满。
看瑶池、手种蟠桃，着花万遍。
瑞鹤仙·五云翔碧汉
作者：无名氏
朝代：宋
体裁：词

五云翔碧汉。望卿月光中，老人星现。黄堂盛华宴。庆君恩、许奉安舆游衍。鹿城壮观。幸王母、人间得见。望君侯、彩服称觞，喜溢万家欢抃。堪羡。一生福善，九表康宁，万锺尊显。肩舁上殿。封两国、未应晚。管阴功、何止平反，一笑钧陶惠满。看瑶池、手种蟠桃，著花万遍。
瑞鹤仙·寿夫人
作者：无名氏
朝代：宋

五云翔碧汉。望卿月光中，老人星现。黄堂盛华宴。庆君恩、许奉安舆游衍。鹿城壮观。幸王母、人间得见。望君侯、彩服称觞，喜溢万家欢抃。堪羡。一生福善，九表康宁，万钟尊显。肩舁上殿。封两国、未应晚。管阴功、何止平反，一笑钧陶惠满。看瑶池、手种蟠桃，著花万遍。
瑞鹤仙·寿宫观待制九月十三
作者：无名氏
朝代：宋

正秋高气肃。过重阳四日，蓝田生玉。钟英自川渎。果文章锦绣，琅玕披腹。从容启沃。侍甘泉、无用推毂。急流勇退，向琳宫养浩，无荣无辱。享福。欣逢华旦，对此倾觞，满倾醽醁。西园晚菊。尚堪摘、取馀馥。有仙风道骨，康强仁寿，长生何时更祝。愿谢公、复起经纶，曹装已促。
瑞鹤仙·寿王侍郎九月廿七
作者：无名氏
朝代：宋
体裁：词

过重阳三九。正日行析木，方移旦柳。天公爱黔首。念整顿乾坤，须还大手。蚌珠才剖。玉麒麟、世间希有。想当年，玉燕投怀，瑞气应冲牛斗。非偶。节逢庆会，华渚虹流，北枢电绕。明良须偶。盈月第、分前后。念元鸟生商，嵩神孕甫，两听管弦新奏。愿年年，主圣臣贤，与天长久。
瑞鹤仙·庆生日又娶妻八月初七
作者：无名氏
朝代：宋
体裁：词

朔朝逾六后。正章调南吕，迎寒时候。香薰瑞烟袅。见门阑喜色，荣生多少。元来仙子，拥骖鸾、月宫飞到。会人间庆诞，风流俊杰，结成佳偶。官好。班簪玉笋，名播中都，宠加宸诏。金瓯覆。黄扉青琐须环召。待平章事了，归来养浩，齐眉相对祝寿。愿长如、庆会双星，千秋偕老。
瑞鹤仙·恨佳人命薄
作者：无名氏
朝代：宋
体裁：词

恨佳人命薄。似春云无定，杨花飘泊。
瑞鹤仙·户庭浮瑞气
作者：无名氏
朝代：宋
体裁：词

户庭浮瑞气。八日馀寒，新春来至。
瑞鹤仙·是欢声盈万户
作者：无名氏
朝代：宋
体裁：词

是欢声盈万户。庆景陵礼毕，銮舆游步。西郊暖风布。喜湖山深锁，非烟非雾。传收绣羽。骅骝驰骤绒缕。望彤芳、稳稳金銮，衮鸾翔舞。云驭。近回天厩，锡宴琼津，洪恩均顾。霞天向暮。翠华动，舞韶举。绛纱笼千点，星飞清禁，银烛交辉辇路。瑞光中、渺祝无疆，太平圣主。
瑞鹤仙·朔朝逾六后
作者：无名氏
朝代：宋

朔朝逾六后。
正章调南吕，迎寒时候。
香熏瑞烟袅。
见门阑喜色，荣生多少。
元来仙子，拥骖鸾、月宫飞到。
会人间庆诞，风流俊杰，结成佳偶。
官好。
班簪玉笋，名播中都，宠加宸诏。
金瓯覆。
黄扉青琐须环召。
待平章事了，归来养浩，齐眉相对祝寿。
愿长如、庆会双星，千秋偕老。
瑞鹤仙·正秋高气肃
作者：无名氏
朝代：宋
体裁：词

正秋高气肃。过重阳四日，蓝田生玉。锺英自川渎。果文章锦绣，琅玕披腹。从容启沃。侍甘泉、无用推毂。急流勇退，向琳宫养浩，无荣无辱。享福。欣逢华旦，对此倾觞，满倾醽醁。西园晚菊。尚堪摘、取馀馥。有仙风道骨，康强仁寿，长生何时更祝。愿谢公、复起经纶，曹装已促。
瑞鹤仙·正迎长佳节
作者：无名氏
朝代：宋
体裁：词

正迎长佳节。宴启华筵，有谁能说。子孙尽环列。见瑞香香袅，寿星明彻。丝丝华发。记瑶池、宴班曾接。笑人间、八十春秋，漫浪风花雪月。奇绝。诗书教子，陶母等伦，曹家风烈。鼎来阴德。孙枝秀，桂枝折。便从今、一轴金花鸾锦，十藏琅函贝叶。是年年、秋月圆时，长生真诀。
瑞鹤仙·正迎长时节
作者：无名氏
朝代：宋
体裁：词

正迎长时节。细数来、两旬已浃，两朝方越。画堂人笑悦。见瑞烟香袅，寿星明彻。丝丝华发。问瑶池会客，几见桃结。才经八十，春秋不记，绛人年月。奇绝。诗书教子，陶母等伦，曹家风烈。鼎来□德。儿孙尽、蓝袍客。便从今，一轴金花鸾锦，十藏琅函贝叶。愿常如、秋月圆时，长生真诀。
瑞鹤仙·熏风送炎暑
作者：无名氏
朝代：宋

熏风送炎暑。
正万品亨嘉，恢台当序。
祥烟淡天宇。
渐银蟾满魄，金茎凝露。
奎躔壁度。
见寒光、凌乱辉吐。
记当年此际，真仙命世，恍惊飙驭。
荣遇。
妙龄英发，腾实蜚声，早班郎署。
歌喧五裤。
更万里，期轩翥。
暂乘轺揽辔，肃将王命，已洽百城休誉。
愿从今、夕揭金瓯，永隆依注。
瑞鹤仙·百年如梦蝶
作者：无名氏
朝代：宋

百年如梦蝶。叹古往今来，多少豪杰。图王霸业。谩得渔樵，一场闲说。秦宫汉阙。今只有狐踪兔穴。想荣华秉烛当风，富贵似汤浇雪。省也，损身薄利害己，虚名却如吴越。随缘养拙。柴门掩，是非绝。向午窗容膝，小溪垂钓，坐对云山万叠。夜横琴，伴我知音，碧天皓月。
瑞鹤仙·薰风送炎暑
作者：无名氏
朝代：宋
体裁：词

薰风送炎暑。正万品亨嘉，恢台当序。祥烟淡天宇。渐银蟾满魄，金茎凝露。奎躔壁度。见寒光、凌乱辉吐。记当年此际，真仙命世，恍惊飙驭。荣遇。妙龄英发，腾实蜚声，早班郎署。歌喧五裤。更万里，期轩翥。暂乘轺揽辔，肃将王命，已洽百城休誉。愿从今、夕揭金瓯，永隆依注。
瑞鹤仙·赏残陶径菊
作者：无名氏
朝代：宋
体裁：词

赏残陶径菊。正袅袅愁予，风凄露肃。何人抱幽独。更檐马锵金，廊鱼响木。此情谁属。向底处、骋怀游目。小窗前，频览菱花，一笑鬓丝犹绿。萧索。故国云迷，佳人日暮，轻颦倚竹。短钗敲玉。算几夜，恁孤宿。问旅情如许，怎生排遣，应费酒尊诗轴。最无端、谁隔西楼，正调弦促。
瑞鹤仙·过重阳三九
作者：无名氏
朝代：宋

过重阳三九。
正日行析木，方移旦柳。
天公爱黔首。
念整顿干坤，须还大手。
蚌珠才剖。
玉麒麟、世间希有。
想当年，玉燕投怀，瑞气应冲牛斗。
非偶。
节逢庆会，华渚虹流，北枢电绕。
明良须偶。
盈月第、分前后。
念元鸟生商，嵩神孕甫，两听管弦新奏。
愿年年，主圣臣贤，与天长久。
瑞鹧鸪
作者：无名氏
朝代：宋
体裁：词

柳未回青兰未芽。谁知此物在君家。绿窗借得先春手，黄蜡吹成耐冻花。衣麝暗薰香仿佛，山峰误认影横斜。凭君说与徐熙道，翰墨从今不足夸。
瑞鹧鸪 其三 蜡点梅花
作者：无名氏
朝代：宋

柳未回青兰未芽。谁知此物在君家。绿窗借得先春手，黄蜡吹成耐冻花。衣麝暗薰香仿佛，山蜂误认影横斜。凭君说与徐熙道，翰墨从今不足夸。
瑞鹧鸪·中元过后恰三朝
作者：无名氏
朝代：宋
体裁：词

中元过后恰三朝，因甚庭闱喜气飘。
李谪若非当此夕，申生应是在今宵。
满斟绿醑歌檀口，慢拍红牙舞柳腰。
富贵荣华谁得似，祝公千岁乐逍遥。
瑞鹧鸪·其一
作者：无名氏
朝代：宋
体裁：词

临鸾常恁整妆梅。枝枝仙艳月中开。可杀天心、故与多端丽，那更罗衣峭窄裁。几回瞻觑魂消黯，芙蕖匀透双腮。好将心事、都分付与，时暂到、小庭来。玉砌红芳点绿苔。
瑞鹧鸪·柳未回青兰未芽
作者：无名氏
朝代：宋

柳未回青兰未芽。
谁知此物在君家。
绿窗借得先春手，黄蜡吹成耐冻花。
衣麝暗熏香仿佛，山峰误认影横斜。
凭君说与徐熙道，翰墨从今不足夸。
瑞鹧鸪·汉宫铅粉净无痕
作者：无名氏
朝代：宋
体裁：词

汉宫铅粉净无痕。蜡点寒梢水畔村。忍犯冰霜欺竹柏，肯同雪月吊兰荪。骚人咏去清诗健，驿使传来旧典存。病眼浑疑春思早，一枝聊洗画图昏。
瑞鹧鸪·贺人螟子
作者：无名氏
朝代：宋
体裁：词

试问谢庭兰与芝。根花何似接花奇。琼蕤不自香闺种，桂种当从月地移。须信祝螟成蜾蠃，那须梦虺及熊罴。夜来梦报蟾宫籍，新注江家五岁儿。
瑞鹧鸪·贺宗室子满月
作者：无名氏
朝代：宋
体裁：词

璇源一派接天流。秀毓君家公共侯。满月佳时近重九，生朝令节踵千秋。旦评指日腾佳誉，蟾苑他年快壮游。气宇如今复何似，相应十倍虎窥牛。
瑞鹧鸪慢·瑞鹧鸪·北暴东顽
作者：无名氏
朝代：宋
体裁：词

北暴东顽，纳款慕义争来。日新君德更明哉。歌咏载衢街。清宁海宇无馀事，乐与民同燕春台。一年一度上元回。愿醉万年杯。
瑞鹧鸪慢·瑞鹧鸪·海东今日太平天
作者：无名氏
朝代：宋
体裁：词

海东今日太平天。喜望龙云庆会筵。尾扇初开明黼座，画帘高卷罩祥烟。梯航交凑端门外，玉帛森罗殿陛前。妾献皇龄千万岁，封人何更祝遐年。
瑶台月·严风凛冽
作者：无名氏
朝代：宋
体裁：词

严风凛冽，万木冻，园林肃静如洗。寒梅占早，争先暗吐香蕊。逞素容、探暖欺寒，遍妆点、亭台佳致。通一气，超群卉。值腊后，雪清丽。开筵共赏，南枝宴会。好折赠、东君驿使。把岭头信息远寄。遇诗朋酒侣，尊前吟缀。且优游，对景欢娱，更莫厌、陶陶沈醉。羌管怨，琼花缀。结子用调鼎饵。将军止渴，思得此味。
甘露滴乔松
作者：无名氏
朝代：宋
体裁：词

沙堤路近，喜五年相遇，朱颜依旧。尽道名世半千，公望三九。是今日、富民侯。早生聚、考堂户口。谁欤兼致，文章燕许，歌辞苏柳。更饶万卷图书，把藤笈芸编，遍题青镂。一经传得，旧事韦平先后。试衮衮、数英游。问好事、如今能否。曲车正满，自酌太和春酒。
甘露滴乔松·沙堤露近
作者：无名氏
朝代：宋
体裁：词

沙堤露近，喜五年相遇，朱颜依旧。尽道名世半千，公望三九。是今日、富民侯。早生聚、考堂户口。谁欤兼致，文章燕许，歌辞苏柳。更饶万卷图书，把藤笈芸编，遍题青镂。一经传得，旧事韦平先后。试衮衮、数英游。问好事、如今能否。曲车正满，自酌太和春酒。
生查子·才生申十日
作者：无名氏
朝代：宋
体裁：词

才生申十日，便小春时候。硕果已含生，一缕微阳透。贞固见天机，寿脉滋培厚。菊后早梅前，不尽长生酒。
生查子·朔风吹冻云
作者：无名氏
朝代：宋
体裁：词

朔风吹冻云，云破天容碧。新月过溪来，隐见横云色。天与水争妍，花与月争白。一倩管城君，寄此春消息。
生查子·闺情
作者：无名氏
朝代：宋
体裁：词

闲倚曲屏风，试写相思字。不道极多情，却是浑无思。笑近短墙阴，抛个青梅子。苔上印钩弯，邂逅难忘此。
白石滩碑刻
作者：无名氏
朝代：宋
体裁：古风

太原王氏女，金陵韩守妻。戊辰年八月，葬在石城西。日为弓兮月为箭，射四时兮生改变。千年万年松柏风，悲尽死亡人不见。
白鹤观题壁
作者：无名氏
朝代：宋
体裁：七言绝句

仙人未必皆仙去，还在人间人不知。手把白髦从两鹿，相逢聊问姓名谁。
百字令
作者：无名氏
朝代：宋

自天钟秀，看人物谁与、君家为比。椿桂相辉年少日，事业文章如此。玉殿诗书，金瓯姓字，简记宸衷里。有三株桂，一时归耀桑梓。我愿寿祝南山，尊空北海，不获陪珠履。惟有瓣香心起敬，敢颂鲁侯燕喜。大厦万间，金城千里，国计如家计。日边有诏，苍生端望公起。
百字令·念奴娇·自天锺秀
作者：无名氏
朝代：宋
体裁：词

自天锺秀，看人物谁与、君家为比。椿桂相辉年少日，事业文章如此。玉殿诗书，金瓯姓字，简记宸衷里。有三株桂，一时归耀桑梓。我愿寿祝南山，尊空北海，不获陪珠履。惟有瓣香心起敬，敢颂鲁侯燕喜。大厦万间，金城千里，国计如家计。日边有诏，苍生端望公起。
百字歌·寿父子同日八月廿五
作者：无名氏
朝代：宋

蓂飞十荚，觉九分秋色，六分将极。桂子风高时更好，天产英贤同日。桥梓齐芳，一慈一孝，奋建真奇特。称觞华旦，但将老少分别。且看戏彩堂前，酒须双献，饮侍严君侧。清赏阿戎防跨灶，大小欧阳相敌。疏曰贤哉，古云有是，作个家家声烈。无先无后，寿齐延应□翼。
百字歌·自度曲
作者：无名氏
朝代：宋
体裁：词

乾坤孕秀，正人间六月，下弦时节。生此清奇潇洒客，秋水精神玉骨。才吐天芳，毫挥月颖，更彬彬文质。图南得志，抟风高展鹏翼。好是大器难淹，暂陪庾使，赞画光原隰。台省即须登衮衮，黄阁平章有日。崔室称觞，莱庭戏彩，中外欢声溢。祝君延寿，箕星上应南极。
百字歌·自度曲·干坤孕秀
作者：无名氏
朝代：宋

干坤孕秀，正人间六月，下弦时节。
生此清奇潇洒客，秋水精神玉骨。
才吐天芳，毫挥月颖，更彬彬文质。
图南得志，抟风高展鹏翼。
好是大器难淹，暂陪庾使，赞画光原隰。
台省即须登衮衮，黄阁平章有日。
崔室称觞，莱庭戏彩，中外欢声溢。
祝君延寿，箕星上应南极。
百字歌·自度曲·庚金入伏
作者：无名氏
朝代：宋
体裁：词

庚金入伏，细推来、明日又还三五。见说帅垣佳气蔼，天降崧神生甫。礼乐词章，甲兵韬略，素备文兼武。称觞华旦，颂声交赞台府。好是比启元戎，剿除逋寇，不许奸偷侮。有此奇功高渤海，足慰湖湘生聚。暂统十连，折冲万里，行即驱残虏。九重环召，万年永佐天子。
百字歌·自度曲·清和天气
作者：无名氏
朝代：宋
体裁：词

清和天气，月方生，报道曲江生日。一点奎星腾瑞彩，降作人间英杰。曾记当时，平分玉果，今已年多历。才华拔萃，早宜仙桂高折。自是鹗表连登，功收三箭，人羡真无敌。雁塔题名方惬意，暂作鸾栖枳棘。整顿籍书，紫泥封下，即召归西掖。寿膺五福，请君长对箕翼。
百字歌·自度曲·清和天气
作者：无名氏
朝代：宋
体裁：词

清和天气，正风入舜弦，七飞蓂叶。见说蓝田曾产玉，骨骼瑰奇卓荦。志气虹霓，丰姿熊凤，文足倾三峡。皇朝伟器，济川有待舟楫。要知发轫亲民，栖鸾展骥，五马归台阁。退省谦尊防锐进，谁识终南径捷。笑傲东山，从容南极，兰桂同欢洽。称觞未老，绛人须共年甲。
百字歌·自度曲·蓂飞十荚
作者：无名氏
朝代：宋
体裁：词

蓂飞十荚，觉九分秋色，六分将极。
桂子风高时更好，天产英贤同日。
桥梓齐芳，一慈一孝，夺建真奇特。
称觞华旦，但将老少分别。
且看戏彩堂前，酒须双献，饮侍严君侧。
清赏阿戎防跨灶，大小欧□相敌。
疏曰贤哉，古云有是，作个家家声烈。
无先无后，寿齐延应□翼。
百字谣·念奴娇·一阳来复
作者：无名氏
朝代：宋
体裁：词

一阳来复，正日临三四，梅英露白。玉燕当年曾入梦，瑞应果生人杰。金玉文章，圭璋闻望，早作蟾宫客。来趋莲幕，片言珍重能决。自知阴德居多，仕途应显，州县何劳力。况有儿孙俱挺特，管取桂枝高折。桥梓齐芳，芝兰并秀，甚盛家声籍。祝君长寿，一门荣贵无极。
百字谣·念奴娇·中和节后
作者：无名氏
朝代：宋
体裁：词

中和节后，云翳净、向夕新蟾飞出，月姊传声，明日是、紫府神仙诞节。
彩系麒麟，瑞腾嵩岳，喜气交洋溢。
魁星头上，光芒仍露消息。
好是一鹗秋风，鞭云驾雾，去作龙门客。
看取长安花夹道，人在广寒宫阙。
春酒千锺，秋娘一曲，大醉豪无敌。
八千椿算，摩挲重见铜狄。
百字谣·念奴娇·太真姑女
作者：无名氏
朝代：宋
体裁：词

太真姑女，问新来、谁与欢传玉镜。莫恨无人伸好语，人在蓝桥仙境。一笑樽前，欢然相与，便胜琼浆饮。殷勤客意，耳边说与君听。长记旧日君家，门阑喜动，绣褥芙蓉隐。回首龙门人得意，又报凤楼芳信。只是相传，房奁中物，好事骎骎近。管教人道，一双冰玉清润。
百字谣·念奴娇·金秋行令
作者：无名氏
朝代：宋
体裁：词

金秋行令，恰清晨、白露初交中节。勿怪西窗传好事，生个他年英杰。吉梦既符，知如徐子，冰玉为神骨。吾家有庆，阶兰喜又新发。如今早已生男，清樽华宴，且好延佳客。更自承师勤问道，门外不妨立雪。抗志云霄，留心简册，听我叮咛说。骎骎月殿，桂枝取次高折。
百宝妆·新雁过妆楼·一抹弦器
作者：无名氏
朝代：宋
体裁：词

一抹弦器，初宴画堂，琵琶人把当头。
髻云腰素，仍占绝风流。
轻拢慢拈，生情艳态，翠眉黛颦，无愁谩似愁。
变新声曲，自成获索，共听一奏梁州。
弹到遍急敲颖，分明似语，争知指面纤柔。
坐中无语，惟断续金虬。
曲终暗会王孙意，转步莲、徐徐卸凤钩。
捧瑶觞，为喜知音，劝佳人、沉醉迟留。
相思引
作者：无名氏
朝代：宋

柳烟浓，梅雨润。芳草绵绵离恨。花坞风来几阵。罗袖沾香粉。独上小楼迷远近。不见浣溪人信。何处笛声飘隐隐。吹断相思引。
相思引
作者：无名氏
朝代：宋
体裁：词

相恨相思一个人。柳眉桃脸自然春。别离情思，寂寞向谁论。映地残霞红照水，断魂芳草碧连云。水边楼上，回首倚黄昏。
相思引
作者：无名氏
朝代：宋

笑盈盈，香喷喷。姑射仙人风韵。天与肌肤常素嫩。玉面犹嫌粉。斜倚小楼凝远信。多少往来人恨。只恐乘云春雨困。迤逦娇容褪。半苞红，微露粉。潇洒早梅犹嫩。香入梦魂残酒醒。芳意相牵引。不畏晓霜侵手冷。欲折一枝芳信。折得却无人寄问。争信相思损。
相思引·半苞红
作者：无名氏
朝代：宋
体裁：词

半苞红，微露粉。潇洒早梅犹嫩。香入梦魂残酒醒。芳意相牵引。不畏晓霜侵手冷。欲折一枝芳信。折得却无人寄问。争信相思损。
相思引·笑盈盈
作者：无名氏
朝代：宋
体裁：词

笑盈盈，香喷喷。姑射仙人风韵。天与肌肤常素嫩。玉面犹嫌粉。斜倚小楼凝远信。多少往来人恨。只恐乘云春雨困。迤逦娇容褪。
相见欢·月明疏影林间
作者：无名氏
朝代：宋
体裁：词

月明疏影林间。水潺潺。一点浓香十里、渡关山。且莫负。好分付。冷无眠。只怕笛声呜咽、到愁边。
眉峰碧·卜算子·蹙破眉峰碧
作者：无名氏
朝代：宋
体裁：词

蹙破眉峰碧。纤手还重执。镇日相看未足时，忍便使、鸳鸯只。薄暮投村驿。风雨愁通夕。窗外芭蕉窗里人，分明叶上心头滴。
看弄潮
作者：无名氏
朝代：宋

弄罢江潮晚入城，红旗飐飐白旗轻。
不因会吃翻浪头，争得天街鼓乐迎。
真宗封禅四首 其一 导引
作者：无名氏
朝代：宋
体裁：词

民康俗阜，万国乐升平。庆海晏河清。唐尧禹舜垂衣化，讵比我皇明。九天宝命垂丕贶，云物效祥英。星罗羽卫登乔岳，亲告禅云亭。我皇垂拱，惠化洽文明。盛礼庆重行。登封降禅燔柴毕，天仗入神京。云雷布泽遍寰瀛。遐迩振欢声。巍巍圣寿南山固，千载贺承平。
真宗封禅四首 其一 导引
作者：无名氏
朝代：宋
体裁：词

民康俗阜，万国乐升平。庆海晏河清。唐尧虞舜垂衣化，讵比我皇明。九天宝命垂丕贶，云物效祥英。星罗羽卫登乔岳，亲告禅云亭。我皇垂拱，惠化洽文明。盛礼庆重行。登封降禅燔柴毕，天仗入神京。云雷布泽遍寰瀛。遐迩振欢声。巍巍圣寿南山固，千载贺承平。
真宗封禅四首 其三 十二时慢
作者：无名氏
朝代：宋

圣明代，海县澄清。惠化洽寰瀛。时康岁足，治定功成。遐迩贺升平。嘉坛上，昭事神灵。荐明诚。报本禅云亭。俎豆列牺牲。宸心蠲洁，明德荐惟馨。纪鸿名。千载播天声。燔柴毕，云罕回仙仗，庆銮辂还京。八神扈跸，四隩来庭。嘉气覆重城。殊常礼，旷古难行。遇文明。仁恩苏品汇，沛泽被簪缨。祥符锡祚，武库永销兵。育群生。景运保千龄。
真宗封禅四首 其三 十二时慢
作者：无名氏
朝代：宋
体裁：词

圣明代，海县澄清。惠化洽寰瀛。时康岁足，治定武成。遐迩贺升平。嘉坛上，昭事神灵。荐明诚。报本禅云亭。俎豆列牺牲。宸心蠲洁，明德荐惟馨。纪鸿名。千载播天声。燔柴毕，云罕回仙仗，庆銮辂还京。八神扈跸，四隩来庭。嘉气覆重城。殊常礼，旷古难行。遇文明。仁恩苏品汇，沛泽被簪缨。祥符锡祚，武库永销兵。育群生。景运保千龄。
真宗封禅四首 其二 六州
作者：无名氏
朝代：宋
体裁：词

良夜永，玉漏正迟迟。丹禁肃，周庐列，羽卫绕皇闱。严鼓动，画角声齐。金管飘雅韵，远逐轻飔。荐嘉玉、躬祀神祗。祈福为黔黎。升中盛礼，增高益厚，登封检玉，时迈合周诗。玄文锡，庆云五色相随。甘露降，醴泉涌，三秀发灵芝。皇犹播、史册光辉。受鸿禧。万年永固丕基。吾君德、荡荡巍巍。迈尧舜文思。从今寰宇，休牛归马，耕田凿井，鼓腹乐昌期。
真宗封禅四首 其二 六州
作者：无名氏
朝代：宋
体裁：词

良夜永，玉漏正迟迟。丹禁肃，周庐列，羽卫绕皇闱。严鼓动，画角声齐。金管飘雅韵，远逐轻飔。荐嘉玉、躬祀神祗。祈福为黔黎。升中盛礼，增高益厚，登封检玉，时迈合周诗。玄文锡，庆云五色相随。甘露降，醴泉涌，三秀发灵芝。皇猷播、史册光辉。受鸿禧。万年永固丕基。吾君德、荡荡巍巍。迈尧舜文思。从今寰宇，休牛归马，耕田凿井，鼓腹乐昌期。
真宗封禅四首 其四 告庙导引
作者：无名氏
朝代：宋

明明我后，至德合高穹。祗翼励精衷。上真紫殿回飙驭，示圣胄延鸿。躬承宝训表钦崇。庆泽布寰中。告虔备物朝清庙，荷景福来同。
真珠帘·把酒祝东君
作者：无名氏
朝代：宋
体裁：词

把酒祝东君，愿与花枝长为主。
真珠帘·病酒情怀犹困懒
作者：无名氏
朝代：宋
体裁：词

病酒情怀犹困懒。
真珠帘·隔云一雁衔秋去
作者：无名氏
朝代：宋
体裁：词

隔云一雁衔秋去。苏堤上、听得游人相语。疏影暗香中，谁与花为主。满目有山无限意。跨白鹤、云霄飞舞。飞舞。正断桥流水，苍苔生处。应羡地暖江南，近小春时节，南枝先吐。人似此花清，人比花尤苦。移向樽前须识取。只许与、松篁为侣。为侣。待金鼎调羹，百花红紫。
真珠髻·红梅
作者：无名氏
朝代：宋

重重山外，苒苒流光，又是残冬时节。小园幽径，池边楼畔，翠木嫩条春别。纤蕊轻苞，粉萼染、猩猩鲜血。乍几日，好景和风，次第一齐催发。天然香艳殊绝。比双成皎皎，倍增芳洁。去年因遇东归使，指远恨、意曾攀折。岂谓浮云，终不放、满枝明月。但叹息，时饮金钟，更绕丛丛繁雪。
真珠髻·重重山外
作者：无名氏
朝代：宋
体裁：词

重重山外，苒苒流光，又是残冬时节。
小圆幽径，池边楼畔，翠木嫩条春别。
纤蕊轻苞，粉萼染、猩猩鲜血。
乍几日，好景和风，次第一齐催发。
天然香艳殊绝。
比双成皎皎，倍增芳洁。
去年因遇东归使，指远恨、意曾攀折。
岂谓浮云，终不放、满枝明月。
但叹息，时饮金锺，更绕丛丛繁雪。
眼儿媚
作者：无名氏
朝代：宋

惨云愁雾罩江天。呵手卷帘看。蒙茸柳絮，万千蝴蝶，飞过危栏。后庭一树瑶华缀，零乱暗香残。今番桂影，也应寒重，不放新弯。忆从溪上得相逢。樽酒两心同。梅缄香雪，竹摇寒月，柳探春风。而今总是消魂处，冷落半床空。梦迷狂蝶，喜占乾鹊，愁望飞鸿。平生几度怨长亭。不似这番深。霜收水瘦，风流帆饱，怎忍轻分。栏干倚遍慵归去，独自个黄昏。荷横钗股，柳垂裙带，总是销魂。
眼儿媚·其一
作者：无名氏
朝代：宋
体裁：词

惨云愁雾罩江天。呵手捲帘看。蒙茸柳絮，万千蝴蝶，飞过危栏。后庭一树瑶华缀，零乱暗香残。今番桂影，也应寒重，不放新弯。
眼儿媚·其二
作者：无名氏
朝代：宋
体裁：词

忆从溪上得相逢。樽酒两心同。梅缄香雪，竹摇寒月，柳探春风。而今总是消魂处，冷落半床空。梦迷狂蝶，喜占乾鹊，愁望飞鸿。
眼儿媚·前时同醉曲江滨
作者：无名氏
朝代：宋
体裁：词

前时同醉曲江滨。初样小梅春。花残人远，几经风雨，结子青青。谁知别后无肠断，行尽水云程。修峰万仞，邮亭息鞚，独对黄昏。
眼儿媚·厌厌愁闷无情绪
作者：无名氏
朝代：宋
体裁：词

厌厌愁闷无情绪。
眼儿媚·平生几度怨长亭
作者：无名氏
朝代：宋
体裁：词

平生几度怨长亭。不似这番深。霜收水瘦，风流帆饱，怎忍轻分。栏干倚遍慵归去，独自个黄昏。荷横钗股，柳垂裙带，总是销魂。
眼儿媚·忆从溪上得相逢
作者：无名氏
朝代：宋

忆从溪上得相逢。
樽酒两心同。
梅缄香雪，竹摇寒月，柳探春风。
而今总是消魂处，冷落半床空。
梦迷狂蝶，喜占干鹊，愁望飞鸿。
眼儿媚·惨云愁雾罩江天
作者：无名氏
朝代：宋
体裁：词

惨云愁雾罩江天。呵手卷帘看。蒙茸柳絮，万千蝴蝶，飞过危栏。后庭一树瑶华缀，零乱暗香残。今番桂影，也应寒重，不放新弯。
眼儿媚·杨柳丝丝弄轻柔
作者：无名氏
朝代：宋
体裁：词

杨柳丝丝弄轻柔。烟缕织成愁。海棠未雨，梨花先雪，一半春休。而今往事难重省，归梦绕秦楼。相思只在，丁香枝上，豆蔻梢头。
眼儿媚·深闺小院日初长
作者：无名氏
朝代：宋
体裁：词

深闺小院日初长。娇女绮罗裳。不做东君造化，金针刺绣群芳样。斜枝嫩叶包开蕊。唯只欠馨香。曾向园林深处，引教蝶乱蜂狂。
石刻诗
作者：无名氏
朝代：宋

雨滴空阶晓，无心换心香。
井桐花落尽，一半在银床。
破字令
作者：无名氏
朝代：宋
体裁：词

缥缈三山岛。十万岁、方分昏晓。春风开遍碧桃花，为东君一笑。祥飙暂引香尘到。祝嵩龄、后天难老。瑞烟散碧，归云弄煖，一声长啸。
破字令·缥缈三山岛
作者：无名氏
朝代：宋
体裁：词

缥缈三山岛。十万岁、方分昏晓。春风开遍碧桃花，为东君一笑。祥飙暂引香尘到。祝高龄、后天难老。瑞烟散碧，归云弄暖，一声长啸。
碧虚洞
作者：无名氏
朝代：宋
体裁：七言律诗

灌溉工兴古洞荒，洞门□蔽碧池傍。□□□□□□□，□□波□□□霜。□□□□□□□，□窗□月□寒光。□□□□□□□，□□□□代是□。
祔庙导引一首
作者：无名氏
朝代：宋
体裁：词

虞觞奉主，仙驭返皇宫。礼典极钦崇。云旗前导开清庙，龙管咽薰风。巍巍尧父告神功。追慕孝诚通。千秋万岁中兴统，宗祀与天同。
祝英台·祝英台近·海棠开
作者：无名氏
朝代：宋
体裁：词

海棠开，花影下，忆得共游戏。恰似双鸾，同步彩云里。梦回雨收云散，匆匆归去，一枕乍、惊回浓睡。甚情味。人去花亦凋零，秾芳伴憔悴。点点飞红，知是去时泪。可堪冷落黄昏，潇潇微雨，断魂处。朱阑独倚。
祝英台近
作者：无名氏
朝代：宋
体裁：词

剪酴醾、移红药，深院教鹦鹉。消遣宿酲，攲枕熏沉炷。自从载酒西湖，探梅南浦，久不见、雪儿歌舞。恨无据。因甚不展眉头，凝愁过百五。双燕见情，难寄断肠句。可怜泪湿青绡，怨题红叶，落花乱、一帘风雨。
祝英台近
作者：无名氏
朝代：宋

剪酴醾、移红药，深院教鹦鹉。消遣宿酲，敧枕熏沈炷。自从载酒西湖，探梅南浦，久不见、雪儿歌舞。恨无据。因甚不展眉头，凝愁过百五。双燕见情，难寄断肠句。可怜泪湿青绡，怨题红叶，落花乱、一帘风雨。
祝英台近
作者：无名氏
朝代：宋
体裁：词

客毡寒，兰房悄，金炉爇红兽。好个霜天，消遣正宜酒。嫩橙初截鹅肪，肌肤香透。又还记、吴姬纤手。事难偶。墨冻空染梨笺，新词谩题就。酒薄愁浓，攲枕听寒漏。可堪霜月亭亭，照人无寐，映窗外、一枝梅瘦。
祝英台近
作者：无名氏
朝代：宋

掩琵琶，临别语，把酒泪如洗。似恁春时，仓卒去何意。牡丹恰则开园，荼蘼厮句，便下得、一帆千里。好无谓。复道明日行呵，如何恋得你。一叶船儿，休要更沉醉。后梅子青时，杨花飞絮，侧耳听，喜鹊□哩。
祝英台近·剪酴醿、移红药
作者：无名氏
朝代：宋
体裁：词

剪酴醿、移红药，深院教鹦鹉。消遣宿酲，敧枕熏沈炷。自从载酒西湖，探梅南浦，久不见、雪儿歌舞。恨无据。因甚不展眉头，凝愁过百五。双燕见情，难寄断肠句。可怜泪湿青绡，怨题红叶，落花乱、一帘风雨。
祝英台近·客毡寒
作者：无名氏
朝代：宋
体裁：词

客毡寒，兰房悄，金炉爇红兽。好个霜天，消遣正宜酒。嫩橙初截鹅肪，肌肤香透。又还记、吴姬纤手。事难偶。墨冻空染梨笺，新词谩题就。酒薄愁浓，敧枕听寒漏。可堪霜月亭亭，照人无寐，映窗外、一枝梅瘦。
祝英台近·掩琵琶
作者：无名氏
朝代：宋
体裁：词

掩琵琶，临别语，把酒泪如洗。
似恁春时，仓卒去何意。
牡丹恰则开园，荼䕷厮句，便下得、一帆千里。
好无谓。
复道明日行呵，如何恋得你。
一叶船儿，休要更沉醉。
后梅子青时，杨花飞絮，侧耳听，喜鹊□哩。
祝英台近·每爱霜月风前
作者：无名氏
朝代：宋
体裁：词

每爱霜月风前。
神主祔庙导引一首
作者：无名氏
朝代：宋
体裁：词

中兴四叶，休德继昭清。王度日熙平。气调玉烛金穰应，八表颂声腾。中原图籍入宸廷。列圣慰真灵。衮龙登庙游仙阙，亿万载尊承。
神主祔庙道宫导引
作者：无名氏
朝代：宋
体裁：词

紫鸾飞去，玉殿锁坤宁，珠箔俨银屏。仙家不似人间世，无处觅云軿。金铺肃肃湛严扃，天册下彤庭。嘉觞好在新宫荐，万世妥神灵。
神御奉安导引一首
作者：无名氏
朝代：宋
体裁：词

龟书畀姒，历数在皇躬。揖逊仰高风。鼎湖龙去遗弓堕，冠剑锁深宫。涂山齐德翊成功。仙魄蚤宾空。珍台闲馆栖神地，献飨永无穷。
祫享太庙 其三 六州
作者：无名氏
朝代：宋
体裁：词

深仁化。穹厚格成平。徇诚虑，托皇统，万宇光亨。申孝致洁飨宗祊。金驾徐徐动，容礼辉明。躬道祖谒款殊庭。列圣固纯诚。灵心底豫，休祥充塞，端闱肆眚，爱日灿然明。
祫享太庙 其二 奉禋歌
作者：无名氏
朝代：宋
体裁：词

皇泽均普，群生遂。万宇和祔，讲天津、合祭圣宗神祖，八音钧奏谐节。堂上荐鸣球，琴瑟击。越布濩、霜空静，月华凝、光景蔼蔼。纷纷晓霞披。和铃作、鸾舆回。天人共睹，庆无疆、祚崇明祀。五辂驾、腾黄纯驷。旗常扈跸严环卫。公卿奉引，虚徐驰道，祲容藿蘼。葱葱郁郁，祥风瑞霭。发天光旖旎。锡羡丰融，漏泉该浃，上恩遐被。群心豫，颂声作，皇德至，侔乾贶，浩浩霈。
祫享太庙 其二 奉禋歌
作者：无名氏
朝代：宋

皇泽均普，群生遂。万宇和祔，讲天津、合祭圣宗神祖，八音钧奏谐节。堂上荐鸣球，琴瑟击。越布濩、霜空静，月华凝、光景蔼蔼。纷纷晓霞披。和铃作、鸾舆回。天人共睹，庆无疆、祚崇明祀。五辂驾、腾黄纯驷。旗常扈跸严环卫。公卿奉引，虚徐驰道，祲容靡。葱葱郁郁，祥风瑞霭。发天光旖旎。锡羡丰融，漏泉该浃，上恩遐被。群心豫，颂声作，皇德至，侔乾贶，浩浩霈。
祫享太庙 其四 十二时
作者：无名氏
朝代：宋
体裁：词

明昌世、乾统弥文。皇德揆华勋。三辰顺晷，庆霭轮囷。潜宝耀坤珍。躬祫飨、肃荐牺尊。孝仪申。助祭俨缨绅。大乐奏韶钧。阳开阴闭，幽显尽欣欣。庆霄文。思结在黎民。
福寿千春·寿黄排岸三月廿二
作者：无名氏
朝代：宋
体裁：词

柳暗三眠，蓂翻七荚，禀昴萧生时叶。信道凤毛池上种，却胜河东鸑鷟。笃志典坟，经旨素得欧阳学。妙文章，赴飞黄，姓名即登雁塔。要成发轫勋业。便先教济川，整顿舟楫。兆朕于今，须从此超迁，荣膺异渥。他日趣装事，待还乡欢洽。颂椒觞，祝遐算，寿同龟鹤。
福寿千春·自度曲·柳暗三眠
作者：无名氏
朝代：宋
体裁：词

柳暗三眠，蓂翻七荚，禀昴萧生时叶。信道凤毛池上种，却胜河东鸑鷟。笃志典坟，经旨素得欧阳学。妙文章，赴飞黄，姓名即登雁塔。要成发轫勋业。便先教济川，整顿舟楫。兆朕于今，须从此超迁，荣膺异渥。它日趣装事，待还乡欢洽。颂椒觞，祝遐算，寿同龟鹤。
禽言二首 其二 著新脱故
作者：无名氏
朝代：宋

蚕茧方成四月初，鸟能早计巧相呼。谁知机杼声才息，已有王官来索租。
禽言二首·其一
作者：无名氏
朝代：宋
体裁：七言绝句

刚道故乡如许好，其如游子不归何。自从五柳先生死，空染千山泪血多。
禽言二首·其二
作者：无名氏
朝代：宋

蚕茧方成四月初，鸟能早计巧相呼。
谁知机杼声纔息，已有王官来索租。
禽言二首·子规
作者：无名氏
朝代：宋

刚道故乡如许好，其如游子不归何。自从五柳先生死，空染千山泪血多。蚕茧方成四月初，鸟能早计巧相呼。谁知机杼声才息，已有王官来索租。
秋千儿词·小子里、灯□声
作者：无名氏
朝代：宋
体裁：词

小子里、灯□声，明年又添一岁。
秋蕊香·眼也生应哭破
作者：无名氏
朝代：宋
体裁：词

眼也生应哭破。
秋霁
作者：无名氏
朝代：宋
体裁：词

壬戌之秋，是苏子与客，泛舟赤壁。
举酒属客，月明风细，水光与天相接。
扣舷唱月。
桂棹兰桨堪游逸。
又有客。
能吹洞箫，和声鸣烟。
追想孟德、困於周郎，到今空有，当时踪迹。
算惟有、清风朗月，取之无禁用不竭。
客喜洗盏还再酌。
既已同醉，相与枕藉舟中，始知东方，晃然既白。
秋霁·虹影侵阶
作者：无名氏
朝代：宋
体裁：词

虹影侵阶，乍雨歇长空，万里凝碧。孤鹜高飞，落霞相映，远状水乡秋色。黯然望极。动人无限愁如织。又听得。云外数声，新雁正嘹呖。当此暗想，画阁轻抛，杳然殊无，些个消息。漏声稀、银屏冷落，那堪残月照窗白。衣带顿宽犹阻隔。算此情苦，除非宋玉风流，共怀伤感，有谁知得。
秋霁·隐括东坡前赤壁
作者：无名氏
朝代：宋
体裁：词

壬戌之秋，是苏子与客，泛舟赤壁。举酒属客，月明风细，水光与天相接。扣舷唱月。桂棹兰桨堪游逸。又有客。能吹洞箫，和声鸣烟。追想孟德、困于周郎，到今空有，当时踪迹。算惟有、清风朗月，取之无禁用不竭。客喜洗盏还再酌。既已同醉，相与枕藉舟中，始知东方，晃然既白。
秦楼月/忆秦娥·其二
作者：无名氏
朝代：宋

□□□。□□□□□□□。□□□。□□□□，□□□□。白鸥飞下屏山曲。行人点破秋郊绿。秋郊绿。细看重咏，怎生得足。秋漠漠。登临常羡东飞鹤。东飞鹤。一襟乡泪，为君双落。明年不负黄花约。故人须我归舟泊。归舟泊。荆溪亭下，晚秋寒薄。
秦楼月·忆秦娥·□□□
作者：无名氏
朝代：宋
体裁：词

□□□。□□□□□□□。□□□。□□□□，□□□□。白鸥飞下屏山曲。行人点破秋郊绿。秋郊绿。细看重咏，怎生得足。
秦楼月·忆秦娥·秋漠漠
作者：无名氏
朝代：宋
体裁：词

秋漠漠。登临常羡东飞鹤。东飞鹤。一襟乡泪，为君双落。明年不负黄花约。故人须我归舟泊。归舟泊。荆溪亭下，晚秋寒薄。
秦楼月·忆秦娥·风淅淅
作者：无名氏
朝代：宋
体裁：词

风淅淅。天容暗淡梅花白。梅花白。点酥凝粉，比君不得。清歌飞下龙沙雪。绮疏休印蟾宫月。蟾宫月。婵娟虽好，有时圆缺。
章惠皇太后神主赴西京导引一首
作者：无名氏
朝代：宋
体裁：词

祥符盛际，二鄙正休兵。瑞应满寰瀛。东封西祀鸣銮辂，从幸见升平。仙游一去上三清。庙食享隆名。寝园松柏秋风起，箫吹想平生。
章献明肃皇后章懿皇后升祔 导引 其一 庆历五年二曲
作者：无名氏
朝代：宋

受遗仍几，负扆拥文明。勤翼助持盈。徽音不独流笙管，青册更峥嵘。羽軿上汉玉衣轻。隙驷去无程。宸心追远严成配，亿世乡粢盛。
章献明肃皇后章懿皇后升祔 导引 其二 庆历五年二曲
作者：无名氏
朝代：宋
体裁：词

受天明命，作汉发灵长。龙日梦休祥。真人承体应图箓，庆祚启无疆。望舒未满殒清光。舜慕极旻苍。祢宫崇祔申追养，禘祫复蒸尝。
章献明肃皇后章懿皇后升祔 导引 庆历五年二曲
作者：无名氏
朝代：宋
体裁：词

受遗仍几，负扆拥文明。勤翼助持盈。徽音不独流笙管，青册更峥嵘。羽軿上汉玉衣轻。隙驷去无程。宸心追远严成配，亿世乡粢盛。受天明命，作汉发灵长。龙日梦休祥。真人承体应图箓，庆祚启无疆。望舒未满殒清光。舜慕极旻苍。祢宫崇祔申追养，禘祫复蒸尝。
籍田明道二年四曲 其一 导引
作者：无名氏
朝代：宋

绵区浃宇，三万里封疆。躬稼穑重光。神宗昔举殊尤礼，今复睹吾皇。先农祀罢东郊晓，玉趾染游场。三推初毕公卿遍，从此万斯箱。务农敦本。自古属明王。方册布彝章。吾皇睿圣躬千亩，将欲积神仓。去年宿雪田膏极，黛耜应农祥。尧郊击壤迎归辂，解雨遍遐荒。
籍田明道二年四曲 其三 十二时
作者：无名氏
朝代：宋

君天下，万国来王。玉帛凑梯航。五风十雨，品物蕃昌。栖垄有馀粮。躬千亩、天步龙翔。化重光。举祖彝章。验晨正农祥。东郊如砥，黛耜御游场。荐芬芳。稼穑伫丰穰。成耨礼，三事并卿尹，执耒有经常。此仪旷绝，行自吾皇。玉振复金相。睹九色、流衍仓箱。洽欢康。虫鱼皆茂育，戈祋永韬藏。两闱至圣，辅以股肱良。祚延长。寿岳保无疆。
粉蝶儿·共双双飞入
作者：无名氏
朝代：宋
体裁：词

共双双飞入，乱红深处。
糖多令/唐多令
作者：无名氏
朝代：宋
体裁：词

天上谪星班。青牛初度关。幻出蓬莱新院宇，花外竹，竹边山。轩冕倘来闲。人生闲最难。算真闲、不到人间。一半神仙先占取，留一半、与公闲。
糖多令·唐多令·天上谪星班
作者：无名氏
朝代：宋
体裁：词

天上谪星班。青牛初度关。幻出蓬莱新院宇，花外竹，竹边山。轩冕傥来闲。人生闲最难。算真闲、不到人间。一半神仙先占取，留一半、与公闲。
红窗迥·富春坊
作者：无名氏
朝代：宋
体裁：词

富春坊，好景致。两岸尽是、歌姬舞妓。引调得、上界神仙，把凡心都起。内有丙丁并壬癸。这两尊神，为你争些口气。火星道，我待逞些神通，不怕你是水。
红窗迥·河可挽
作者：无名氏
朝代：宋
体裁：词

河可挽。石可转。那一个愁字，却难驱遣。眉向酒边暂展。酒后依旧见。枫叶满阶红万片。待拾来、一一题写教遍。却倩霜风吹卷。直到沙岛远。
结带巾·头巾带
作者：无名氏
朝代：宋
体裁：词

头巾带。谁理会。三千贯赏钱，新行条例。不得向后长垂，与胡服相类。法甚严，人尽畏。便缝阔大带，向前面系。和我太学先辈，被人呼保义。
绕池游
作者：无名氏
朝代：宋
体裁：词

渐春工巧，玉漏花深寒浅。韶景变、融晴蕙风暖。都门十二，三五银蟾光满。瑞烟葱茜，禁城阆苑。棚山雉扇。绛蜡交辉星汉。神仙籍、梨园奏弦管。都人游玩。万井山呼欢忭。岁岁天仗，愿瞻凤辇。
绕池游·渐春工巧
作者：无名氏
朝代：宋
体裁：词

渐春工巧，玉漏花深寒浅。韶景变、融晴蕙风暖。都门十二，三五银蟾光满。瑞烟葱茜，禁城阆苑。棚山雉扇。绛蜡交辉星汉。神仙籍、梨园奏弦管。都人游玩。万井山呼欢抃。岁岁天仗，愿瞻凤辇。
绛都春·东君运巧
作者：无名氏
朝代：宋
体裁：词

东君运巧。向枝头点缀，琼英虽小。全是一般，风味花中最轻妙。横斜疏影当池沼。似弄粉、初临鸾照。众芳皆有，深红浅白，岂能争早。莫厌金樽频倒。把芳酒赏花，追陪欢笑。有愿告天，愿天多情休教老。奇花也愿休残了。免乐事、离多欢少。易老难叙衷肠，算天怎表。
绛都春·早梅
作者：无名氏
朝代：宋
体裁：词

寒阴渐晓。报驿使探春，南枝开早。粉蕊弄香，芳脸凝酥琼枝小。雪天分外精神好。向白玉堂前应到。化工不管，朱门闭也，暗传音耗。轻渺。盈盈笑靥，称娇面、爱学宫妆新巧。几度醉吟，独倚栏干黄昏后。月笼疏影横斜照。更莫待、单于吹老。便须折取归来，胆瓶顿了。
绮罗香·酒醒后、一枕清风
作者：无名氏
朝代：宋
体裁：词

酒醒后、一枕清风，梦断处、半窗残月。
绿头鸭/多丽
作者：无名氏
朝代：宋

敛同云。破腊雪霁前村。占阳和、孤根先暖，数枝已报新春。如青女、谩同素质，笑姑射、难并天真。疏影横斜，澄波清浅，暗香浮动月黄昏。山驿畔，行人立马，回首几销魂。江南远，陇使趁程，踏尽冰痕。有个人人，玉肌偏似，移我常对金尊。捻纤枝、鬓边斜戴，嗅芳蕊、眉晕潜分。素脸笼霞，香心喷日，寿阳妆罢酒初醒。待调鼎、须贪结子，忍见落纷纷。霜天晓，愁闻画角，声断谯门。
绿头鸭/多丽
作者：无名氏
朝代：宋
体裁：词

敛同云。破腊雪霁前村。占阳和、孤根先暖，数枝已报新春。如青女、谩同素质，笑姑射、难并天真。疏影横斜，澄波清浅，暗香浮动月黄昏。山驿畔，行人立马，回首几销魂。江南远，陇使趁程，踏尽冰痕。有个人人，玉肌偏似，移我索对金尊。撚纤枝、鬓边斜戴，嗅芳蕊、眉晕潜分。素脸笼霞，香心喷日，寿阳妆罢酒初醒。待调鼎、须贪结子，忍见落纷纷。宿天晓，愁闻画角，声断谯门。
绿头鸭·多丽·敛同云
作者：无名氏
朝代：宋
体裁：词

敛同云。破腊雪霁前村。占阳和、孤根先暖，数枝已报新春。如青女、谩同素质，笑姑射、难并天真。疏影横斜，澄波清浅，暗香浮动月黄昏。山驿畔，行人立马，回首几销魂。江南远，陇使趁程，踏尽冰痕。有个人人，玉肌偏似，移我常对金尊。拈纤枝、鬓边斜戴，嗅芳蕊、眉晕潜分。素脸笼霞，香心喷日，寿阳妆罢酒初醒。待调鼎、须贪结子，忍见落纷纷。霜天晓，愁闻画角，声断谯门。
缺题
作者：无名氏
朝代：宋

秾华先占早春芳，色别仙容五样妆。步屧东郊风力软，吹来只是一般香。
罗浮山
作者：无名氏
朝代：宋

四百余峰海上排，根连蓬岛荫天台。
百灵若为移中土，蒿华都为一小堆。
罥马索
作者：无名氏
朝代：宋

晓窗明，庭外寒梅向残月。吴溪庾岭，一枝偷把阳和泄。冰姿素艳，自然天赋，品格真香殊常别。奈北人、不识南枝，唤作腊前杏先发。奇绝。照溪临水，素禽飞下，玉羽琼芳斗清洁。懊恨春来何晚，伤心邻妇争先折。多情立马，待得黄昏，疏影斜斜微酸结。恨马融、一声羌笛起处，纷纷落如雪。
翠微峰
作者：无名氏
朝代：宋

洞里乾坤世莫知，时闻啸鹤带云归。几回洞口乘风立，欲挟飞仙入翠微。
老人行
作者：无名氏
朝代：宋

有一老翁老无齿，处处无人问年纪。
白髪如丝向下垂，一双眸子碧如水。
不裹头，又不履，相识虽多少知己。
问翁毕竟何所止，笑言只在红尘裏。
秋风猎猎行云飞，老人此意无人会，目注云归心自知。
黄口小儿莫相笑，老人旧日曾年少。
浪迹常如不繫舟，地角天涯自知跳。
亦曾乐半夜，传筹醉朱阁。
美人如花弄絃索，只恨樽前明月落。
亦曾忧羁放，他乡迫暮秋。
故国日边无信息，断鸿空逐水长流。
或安贫，或安富，或爵通侯封万户。
一任秋霜换鬓毛，本来面目长如故。
水有苹兮山有芝，人意虽存事已非。
有时却忆经游处，都似茫茫春梦归。
迩来尤解安贫贱，不为公卿强陪面。
皎如明月在秋水，动着依前还不见。
还不见，可奈何，空使远人增眷恋。
但只从他随物转，青楼黄阁长相见。
长相见，莫殷勤，却是翁家旧主人。
胜胜慢/声声慢
作者：无名氏
朝代：宋

严凝天气，近腊时节，寒梅暗绽疏枝。素艳琼苞，盈盈掩映亭池。雪中欺寒探暖，替东君、先报芳菲。暗香远，把荒林幽圃，景致妆迟。别是一般风韵，超群卉、不待淡荡风吹。雅态仪容，特地惹起相思。折来画堂宴赏，向尊前、吟咏怜伊。渐开尽，算闲花、野草怎知。寒应消尽，丽日添长，百花未敢先拆。冷艳幽香，分过溪南春色。调酥旋成素蕊，向碧琼、枝头匀滴。愁肠断，怕韶华三弄，雪映溪侧。应是酒阑人静，香散处、惟见玉肌冰格。细细疏风，清态为谁脉脉。芳心向人似语，也相怜、风流词客。待宴赏，伴娇娥、和月共摘。梅萼知春，见南枝向暖，一朵初芳。冰清玉丽，自然赋得幽香。烟庭水榭，更无花、争染春光。休谩说、桃夭杏冶，年年蝶闹蜂忙。立马伫、凝情久，念美人自别，鳞羽茫茫。临岐记伊，尚带宿酒残妆。云疏雨阔，怎知人、千里思量。除是托、多情驿使，殷勤折寄仙乡。雪打风摧。正篱枯壁尽，却有寒梅。衰柳败蒲碍眼，喜见芳蕾。江村路曲，问青帘、与酌馀醅。须凭取，东君为我，一枝先寄春来。寂寞槿门牛巷，有清香自倚，不怕低回。终须会逢赏目，健步移栽。孤芳素艳，敢烦他、蜂蝶相陪。偏爱有、春风靳惜，同时不放花开。
胜胜慢·声声慢·严凝天气
作者：无名氏
朝代：宋
体裁：词

严凝天气，近腊时节，寒梅暗绽疏枝。素艳琼苞，盈盈掩映亭池。雪中欺寒探暖，替东君、先报芳菲。暗香远，把荒林幽圃，景致妆迟。别是一般风韵，超群卉、不待淡荡风吹。雅态仪容，特地惹起相思。折来画堂宴赏，向尊前、吟咏怜伊。渐开尽，算闲花、野草怎知。
胜胜慢·声声慢·寒应消尽
作者：无名氏
朝代：宋
体裁：词

寒应消尽，丽日添长，百花未敢先拆。冷艳幽香，分过溪南春色。调酥旋成素蕊，向碧琼、枝头匀滴。愁肠断，怕韶华三弄，雪映溪侧。应是酒阑人静，香散处、惟见玉肌冰格。细细疏风，清态为谁脉脉。芳心向人似语，也相怜、风流词客。待宴赏，伴娇娥、和月共摘。
舒州下寨驿题壁
作者：无名氏
朝代：宋

北堂无老信来稀，十载秋风雁自飞。今日满头生白发，千山乡路为谁归。
舒州下寨驿题壁
作者：无名氏
朝代：宋

北堂无老信来稀，十载秋风雁自飞。
今日满头生白髪，千山乡路为谁归。
花前饮·雨馀天色渐寒渗
作者：无名氏
朝代：宋
体裁：词

雨馀天色渐寒渗。海棠绽、胭脂如锦。告你休看书，共我花前饮。皓月穿帘未成寝。篆香透、鸳衾双枕。似恁天色时，你道是、好做甚。
花心动
作者：无名氏
朝代：宋
体裁：词

碧瓦朱甍，销千门沈沈，丽日初旭。
画栋暗尘，锦瑟空弦，窈窕故窗红绿。
御柳宫花依然好，春不管、为谁妆束。
翠华远，风光尽属，野樵夷牧。
指似行人恸哭。
尚能道、先朝圣游不足。
凤辇路荒，龙沼波乾，犹有弃珠遗玉。
禁廊人静风琴响，只疑是、霓裳遗曲。
断魂晚，寒鸦又啼古木。
花心动·碧瓦朱甍
作者：无名氏
朝代：宋

碧瓦朱甍，销千门沈沈，丽日初旭。
画栋暗尘，锦瑟空弦，窈窕故窗红绿。
御柳宫花依然好，春不管、为谁妆束。
翠华远，风光尽属，野樵夷牧。
指似行人恸哭。
尚能道、先朝圣游不足。
凤辇路荒，龙沼波干，犹有弃珠遗玉。
禁廊人静风琴响，只疑是、霓裳遗曲。
断魂晚，寒鸦又啼古木。
花心动·粉堞云齐
作者：无名氏
朝代：宋
体裁：词

粉堞云齐，度清笳、愁入暮烟林杪。素艳透春，玉骨凄凉，勾带月痕生早。江天苍莽黄昏后，依然是、粉寒香瘦。动追感、西园嫩约，夜深人悄。记得东风窈窕。曾夜踏横斜，醉携娇小。惆怅旧欢，回首俱非，忍看绿笺红豆。香销纸帐人孤寝，相思恨、花还知否。梦回处，霜飞翠楼已晓。
花心动·连昌宫有感
作者：无名氏
朝代：宋
体裁：词

碧瓦朱甍，销千门沉沉，丽日初旭。画栋暗尘，锦瑟空弦，窈窕故窗红绿。御柳宫花依然好，春不管、为谁妆束。翠华远，风光尽属，野樵夷牧。指似行人恸哭。尚能道、先朝圣游不足。凤辇路荒，龙沼波乾，犹有弃珠遣玉。禁廊人静风琴响，只疑是、霓裳遗曲。断魂晚，寒鸦又啼古木。
花心动慢·花心动
作者：无名氏
朝代：宋
体裁：词

暑逼芳襟，甚全无因依，便教人恶。赖有枕溪百尺，朱楼映日，数重香箔。驮冰围定犹嫌暖，红日绽、雨收残脚。漫试取，红绡弄雪，碎琼推削。妆罢低云未稤。叶叶地仙衣，剪轻裁薄。汗洒泪珠，急捧金盘，向前颗颗盛却。凤凰双扇相交扇，越撋就、越腰肢弱。待做个、青纱罩儿罩著。
花心动慢·花心动·暑逼芳襟
作者：无名氏
朝代：宋

暑逼芳襟，甚全无因依，便教人恶。
赖有枕溪百尺，朱楼映日，数重香箔。
驮冰围定犹嫌暖，红日绽、雨收残脚。
漫试取，红绡弄雪，碎琼推削。
妆罢低云未稤。
叶叶地仙衣，剪轻裁薄。
汗洒泪珠，急捧金盘，向前颗颗盛却。
凤凰双扇相交扇，越撋就、越腰肢弱。
待做个、青纱罩儿罩着。
花酒令
作者：无名氏
朝代：宋

花酒。是我平生结底亲朋友。十朵五枝花，三杯两盏酒。休问南辰共北斗。任从他乌飞兔走。酒满金卮花在手。且戴花饮酒。
花酒令·花酒
作者：无名氏
朝代：宋
体裁：词

花酒。
是我平生结底亲朋友。
十朵五枝花，三杯两盏酒。
休问南辰共北斗。
任从他鸟飞兔走。
酒满金卮花在手。
且戴花饮酒。
苏幕遮
作者：无名氏
朝代：宋
体裁：词

陇云沈，新月小。杨柳梢头，能有春多少。试著罗裳寒尚峭。帘卷青楼，占得东风早。翠屏深，香篆袅。流水落花，不管刘郎到。三叠阳关声渐杳。断雨残云，只怕巫山晓。
苏幕遮
作者：无名氏
朝代：宋
体裁：词

陇云沈，新月小。杨柳梢头，能有春多少。试著罗裳寒尚峭。帘捲青楼，占得东风早。翠屏深，香篆袅。流水落花，不管刘郎到。三叠阳关声渐杳。断雨残云，只怕巫山晓。
苏幕遮·水中金
作者：无名氏
朝代：宋
体裁：词

水中金，冲牛斗。玉锁金关，护法灵童守。赤水丹台龙虎走。万象森罗，勃勃投珠口。饮灵源，明火候。太乙炉开，丹熟神光透。浮名浮利终不久。下手速修。穷取无中有。
苏幕遮·陇云沈
作者：无名氏
朝代：宋

陇云沈，新月小。
杨柳梢头，能有春多少。
试着罗裳寒尚峭。
帘卷青楼，占得东风早。
翠屏深，香篆袅。
流水落花，不管刘郎到。
三叠阳关声渐杳。
断雨残云，只怕巫山晓。
荔子丹·斗巧宫妆扫翠眉
作者：无名氏
朝代：宋
体裁：词

斗巧宫妆扫翠眉。相唤折花枝。晓来深入艳芳里，红香散，露浥在罗衣。盈盈巧笑咏新词。舞态画娇姿。袅娜文回迎宴处，簇神仙、会赴瑶池。
莫思归·抛球乐·花满名园酒满觞
作者：无名氏
朝代：宋
体裁：词

花满名园酒满觞。且开笑口对秾芳。秋千风暖鸾钗亸，绮陌春深翠袖香。莫惜黄金贵，日日须教贳酒尝。
菩萨蛮
作者：无名氏
朝代：宋

天威乱糁琼蕤密。一光吞尽千山碧。梅与雪争妍。孤香风暗传。玉骨从来瘦。不奈春僝僽。羌管一声残。水乡生暮寒。黄昏月暗清溪色。帘垂小阁霜华白。一夜玉玲珑。横斜水月中。小行孤影动。生怕惊花梦。半夜得春归。屏山人未归。霜天不管青山瘦。轻云浅拂修眉皱。烟树隔潇湘。隔帆吹异香。影残春恨小。淡墨敧斜倒。无处著消愁。笛寒人倚楼。
菩萨蛮
作者：无名氏
朝代：宋
体裁：词

江城烽火连三月。
不堪对酒江亭别。
休作断肠声。
老来无泪倾。
风高帆影疾。
目送舟痕碧。
锦字几时来。
薰风无雁回。
菩萨蛮·其三
作者：无名氏
朝代：宋
体裁：词

霜天不管青山瘦。轻云浅拂修眉皱。烟树隔潇湘。隔帆吹异香。影残春恨小。淡墨欹斜倒。无处著消愁。笛寒人倚楼。
菩萨蛮·其二
作者：无名氏
朝代：宋
体裁：词

黄昏月暗清溪色。帘垂小阁霜华白。一色玉玲珑。横斜水月中。小行孤影动。生怕惊花梦。半夜得春归。屏山人未归。
菩萨蛮·天威乱糁琼蕤密
作者：无名氏
朝代：宋
体裁：词

天威乱糁琼蕤密。一光吞尽千山碧。梅与雪争妍。孤香风暗传。玉骨从来瘦。不奈春僝僽。羌管一声残。水乡生暮寒。
菩萨蛮·夫寿妻
作者：无名氏
朝代：宋
体裁：词

秋风扫尽闲花草。黄花不逐秋光老。试与插钗头。钗头占断秋。簪花人有意。共祝年年醉。不用泛瑶觞。花先著酒香。
菩萨蛮·宫样迎春髻
作者：无名氏
朝代：宋
体裁：词

宫样迎春髻。
玉步金莲细。
初度是今朝。
嫦娥降九宵。
兰玉行荣贵。
德备共姜义。
夏半月团圆。
称觞祝寿筵。
菩萨蛮·寿女人五月十五
作者：无名氏
朝代：宋

宫样迎春髻。玉步金莲细。初度是今朝。嫦娥降九霄。兰玉行荣贵。德备共姜义。夏半月团圆。称觞祝寿筵。
菩萨蛮·江城烽火连三月
作者：无名氏
朝代：宋

江城烽火连三月。
不堪对酒江亭别。
休作断肠声。
老来无泪倾。
风高帆影疾。
目送舟痕碧。
锦字几时来。
熏风无雁回。
菩萨蛮·牡丹含露真珠颗
作者：无名氏
朝代：宋
体裁：词

牡丹含露真珠颗，美人折向庭前过。含笑问檀郎，花强妾貌强。檀郎故相恼，须道花枝好。一面发娇嗔，碎挼花打人。
菩萨蛮·甥寿舅公十月十一
作者：无名氏
朝代：宋
体裁：词

新冬十叶蓂添一。良辰喜是翁生日。金鸭爇沉香。祥烟绕画堂。遐龄方五十。厚福犹千百。看取小甥孙。年年捧寿樽。
菩萨蛮·秋风扫尽闲花草
作者：无名氏
朝代：宋

秋风扫尽闲花草。
黄花不逐秋光老。
试与插钗头。
钗头占断秋。
簪花人有意。
共祝年年醉。
不用泛瑶觞。
花先着酒香。
菩萨蛮·衔泥双燕来还去
作者：无名氏
朝代：宋
体裁：词

衔泥双燕来还去。
菩萨蛮·讽词
作者：无名氏
朝代：宋
体裁：词

昔年曾伴花前醉。今年空洒花前泪。花有再荣时。人无重见期。故人情义重。不忍营新宠。日月有盈亏。妾心无改移。
菩萨蛮·霜天不管青山瘦
作者：无名氏
朝代：宋

霜天不管青山瘦。
轻云浅拂修眉皱。
烟树隔潇湘。
隔帆吹异香。
影残春恨小。
淡墨敧斜倒。
无处着消愁。
笛寒人倚楼。
菩萨蛮·霜天不管青山瘦
作者：无名氏
朝代：宋
体裁：词

霜天不管青山瘦。轻云浅拂修眉皱。烟树隔潇湘。隔帆吹异香。影残春恨小。淡墨敧斜倒。无处著消愁。笛寒人倚楼。
菩萨蛮·题刀镊行族
作者：无名氏
朝代：宋
体裁：词

宝刀迎面摇寒雪。琼梳掠鬓横新月。红颊驻长春。绿鬟轻绾云。解飘并括敛。到处题名遍。飞诏待追还。荣居供奉班。
菩萨蛮·黄昏月暗清溪色
作者：无名氏
朝代：宋
体裁：词

黄昏月暗清溪色。帘垂小阁霜华白。一夜玉玲珑。横斜水月中。小行孤影动。生怕惊花梦。半夜得春归。屏山人未归。
落梅慢/落梅
作者：无名氏
朝代：宋
体裁：词

带烟和雪，繁枝澹伫，谁将粉融酥滴。疏枝冷蕊压群芳，年年常占春色。江路溪桥谩倒，袅袅风中无力。暗香浮动冰姿，明月里，想无花比高格。争奈光阴瞬息。动幽怨、潜生羌笛。新花斗巧，有天然闲态，倚阑堪惜。零乱残英片片，飞上舞筵歌席。断肠忍泪念前期，经岁还有芳容隔。
落梅慢/落梅
作者：无名氏
朝代：宋

带烟和雪，繁枝澹伫，谁将粉融酥滴。疏枝冷蕊压群芳，年年常占春色。江路溪桥谩到，袅袅风中无力。暗香浮动冰姿，明月里，想无花比高格。争奈光阴瞬息。动幽怨、潜生羌笛。新花斗巧，有天然闲态，倚阑堪惜。零乱残英片片，飞上舞筵歌席。断肠忍泪念前期，经岁还有芳容隔。
落梅慢·落梅·带烟和雪
作者：无名氏
朝代：宋
体裁：词

带烟和雪，繁枝澹伫，谁将粉融酥滴。
疏枝冷蕊厌群芳，年年常占春色。
江路溪桥谩倒，袅袅风中无力。
暗香浮动冰姿，明月里，想无花比高格。
争奈光阴瞬息。
动幽怨、潜生羌笛。
新花斗巧，有天然闲态，倚阑堪惜。
零乱残英片片，飞上舞筵歌席。
断肠忍泪念前期，经岁还有芳容隔。